
Introdukto^ 


En 1980 mikra grupo de suisa Idisti, kun mea organizala kontributo, decidis organizar 
kulturala Ido-semano, konsakrata al studio pri la kulturo qua kreesis en Ido-linguo. 
Diversa importanta e min importanta Idisti partoprenis. Docis Andreas Juste, danke a qua 
la semano havis ecelanta rezulto, en kulturala ed en personala senco. 

La kulturala semano eventis en 1981 en Centre de Documentation et d’Etude sur la 
Langue Internationale (CDELI), en la suisa urbo La Chaux-de-Londs. 

Andreas Juste parolis pri la origino di Ido, pri la idei di Couturat, Jespersen, Ostwald, pri 
la kulturala e linguala rolo di de Beaufront, pri la linguo ipsa, e pri la literaturo, qua aparis 
en Ido-linguo, sive tradukit sive originala. II savis developar sua argumenti impresive ed 
interesive: yen homo kun idei, kun konoci, kun kapableso docar pri desfacila temo, pri 
qua on ne tre ofte recevas kompetent informi. 

Ni livis nia renkontro kun reciproka promiso: Andreas preparos la texto di sua kurso, ed 
Editerio Hans Dubois (qua naskis precize lore!) editos ol. 

En la plano dil libro, on previdis sep chapitri. Chapitro 1 (Prekursori), chapitro 2 
{Ostwald o la raciono), e chapitro 3 (Jespesen o la progreso) restis en la plumo. Juste plu 
tarde remplasigis oli per la cadiala chapitro konsakrita... al mankanta chapitri. 

Dum longa tempo eventis nulo. Probable sive Andreas Juste sive Tazio Carlevaro mustis 
afrontar la vivo, e ne sempre restas tempo por komplexa kulturala laboro. Ma me es homo 
tenaca, ed anke Andreas esas tala. 

La autoro rikomencis laborar pri la texto, kun la espero, ke tamen on povos editar ol. II 
preferis laborar pri la centrala chapitri, qui atingis me anke ne tre rapide (l’ unesma en 
1990): Louis Couturat sive la meza voyo, e Louis de Beaufront sive la stabileso. Kelke plu 
tarde la skemo krulis: me recevis la chapitro konsakrita al eufonio (1994). La chapitro 7 
pri perspektivi (qua ne skribesis kom tala) transformesis al chapitro 5 Serchez l’ erori 
(1997), qua esis temo centrale importanta anke en la originala lecioni di Juste. 

Tamen: 16 yari pasis inter la kurso pri Ido-kulturo, e la konkluzo librala. Tre longa tempo, 
dum qua ni kelke oldesk(et)is. Ma ni ne perdis 1’ entuziasmo por labori idealistala. En ta 
senco, ni restis yuna. 

Amika lektero: lektez ca libro kun atencemeso e kun simpatio. 01 ne es nur exemplo di 
kulturo, ma anke exemplo di amo por Ido, e di amikeso inter Andreas e me. 


' Da D-ro Tazio Carlevaro, Prezidero dil Konsultiva Komitato dil CDELI. 

1. Pri mankanta chapitri 

Kelka yari pos la morto di Couturat aparis libro en Franca linguo, kontenanta 69 pagini, 
sub la simpla titulo: Louis Couturat 1858-1914. 

01 konsistas ek homaji da plur eminenta filozofi o kolegi qui laudas emoce la karaktero e 
la verki da Couturat. En detaloza naraci da Louis Benaerts ni trovas interesiv expliko pri 
la metodo quan uzis Couturat kande il preparis tezo en Latina linguo pri la verki e 1’ idei 
di Plato. II deskriptis lo en privata letro: il kompilas texti e ligas oli quale “perli di 
koliero” od aranjis oli quaze “peci di mozaiko”. 

Tal sistemo esis uzit anke dal autoro dil yena studiuri, ma pri du temi mankas la necesa 
peceti. 

L’ intenco esis tote ne rikompilar historio dil projeti e realigi di linguo universala, ma tre 
diferante analizar 1’ origino e la developo dil deskrovri da Ostwald e da Jespersen. On 
savas ke dum ta yarcento regnis ankor absurda teorii pri la naturo dil lingui (“qui naskas 
en un nokto ek la genio di populo” segun Renan...). 

Ostwald komprenis, ke vice lo, linguo esas sistemo de signi, od en kazo di certen 
“ortografii” du sistemi de signi. Ma quale il deskrovris lo? qual influon il subisis? On 
povas supozar ke linguisti a qui on atribuas ol, trovis 1’ ideo en la verki da Ostwald. 

E simile: ube e quale Jespersen trovis la nociono di la spontana simpligo lingual (quan il 
nomizis “progreso” pro reakto kontre la mito di dekado dil idiomi pos stato supozit 
idealo)? 

Esus interesiv explorar la rezoni ed experimenti per qui Jespersen komprenis lo falsa di ta 
stranja nociono. Kad il analizis la rolo quan pleis la dokta linguisti di la renesanco, qui per 
sua pedanteso fondis ta linguala mito? 

Ka Jespersen exploris 1’ alegita “basa Latina” e la linguo uzita da la skolastiki, qui segun 
lua propria teorio esis nule dekadant formi, ma vice lo remarkind exempli di la spontana 
tendenci vers simpligo? 

Ta deskovri da Ostwald e da Jespersen influis grande, omni lo savas, la principi e la 
strukturo dil Idolinguo. Esas tamen altra problemo, plu exakte enigmato: quale ante mem 
la fondo dil Idal idiomo, kand on ne povis previdar lua nasko, li deskovris nedependante 
ta leyi linguistikal e prizentis oli per manieri grandaparte original? 

Certe, nun on analizas per altra metodi la strukturo di la parolo, e di la diversa lingui, ma 
to ne nuligas 1’ importo dil trovi e dil labori da Ostwald e da Jespersen, adminime en la 
historio di linguistiko e kom bazi por eventual developi. 

Oportus tamen, por bone praktikar la metodo quan uzis olim Louis Couturat, lektar e 
studiar frazope omna verki da Ostwald e da Jespersen. 

La cirkonstanci impedas lo. 

L’ autoro dil ‘Tdala foliumi” povas nur esperar ke uldie pacienta serchero povos redaktar 
ta mankanta chapitri. 

2. Louis Couturat 
sive: la meza voyo 

Kad es posibla nun adportar nov elementi por studiar 1’ idei e 1’ influo di Louis Couturat? 

Ni devas evidente restriktar nia serchi cis la limiti di lua linguistikala verki. Multa parti di 
lua cetera labori, partikulare filozofial e matematikal, esas exter nia fako. 

Ma mem sur ta restriktita tereno, studiar detaloze lua pensi semblas desfacila tasko. Ka 
restas ankor deskrovrinda punti e fakti? 

Forsan, nam on povas spektar lua linguistikal verkaro quaze per altra regardo e de nova 
vidpunto. 

E por lo semblas oportun explorar 1’ evoluciono dil idei di Couturat. Por posibligar lo ni 
devas separar du periodi: 1’ unesma de 1900 til 1907 e la duesma de 1908 til lua morto 
(1914). Nur per tala metodo ni povos sequar la fazi di lua labori, e tale perceptar to, quon 
ni nomizas la “direciono” di lua penso. 

Unesma parto 

En yaro 1900 Eouis Couturat evas 32 yari ed esas universitat-profesoro. II obtenis du alta 
diplomi: pri filozofio e pri matematiko, to quo es pasable rar, e redaktis adminime 15 
broshuri e long artikli, ultre du dika libri: 1’ unesma pri la temo De rinfini mathematique e 
la duesma en Eatina linguo: De Platonicis mythis to esas pri la Platonala miti. 

Yen do nul diletanto, nul fantaziema skriptero, ma viro posedanta ja famo e profesional 
valoro nekontestebla. 

Pro qua motivo il venis til 1’ ideo e til 1’ idealo di Einguo Internaciona? 

Certe ne pro subkoncial pulsado: il inventis ne mem un vorto en sua tota vivo. Certe ne 
por divenar famozo: il abandonis profesional kariero por trovar la necesa tempo; certe ne 
pro ideologial mito: il esis racionala ciencisto. 

Ta fakti klare montras, ke lua kazo tre diferas de ta dil multa “linguifisti” qui konsideris 
1’ afero quaze ludo. 

Ni povas deduktar, ke il esis konvinkita, ke la problemo meritas esar serioze traktata, ne 
da naiv amatori, ma da kompetenta personi. 

Ma qua esis la preciza cirkonstanci? 

Ni savas li pro deklaro da Eeau, lua kunlaborinto: en yaro 1932, triadekedu yari pos la 
fakti, Eeopold Eeau redaktis pri lo long artiklo. Ta modesto konfesas emoci e nostalgio 
rimemorante ta yari lontan, e separita dal profund abismo dil milito. II exkuzas mem pro 
mustar parolar pri su ipsa. Eua texto, kun nedubitebla sincereso, esas do precoza por 
historio. 

II naracas kun simpleso sua propra rolo: dum yaro 1900 okazione di intemaciona expozo. 

il meditis pri la problemo di helpanta linguo. La solvon il vidas en la moyeno por selektar 
ol, to es, segun lu, konfidar ad autoritato, qua decidos e cesigos la diskuti. Segun lua 
propozo 1’ autoritato esez 1’ Akademii existant en multa landi, e kaze ke li refuzos, 
komitato konsistant ek delegiti nominita dal interesata societi. 

Leau editis broshuro pri sua propozo e komunikis sua projeti a Couturat, qua esabis 
kompano en universitato. Tale Couturat trovis intereso pri la problemo. 

E, segun frazo da Leau: “Couturat esis atenciganta la sekretario (Leau ipsa) pri 1’ utileso 
di studiado pri la projeti di L.I., qua desinkombrus la tereno, klarigus la temo e faciligus la 
futura diskuti.” 

Yen do certa pruvo, ke Couturat trovis ta bona metodo, e ni povas do konsiderar lu kom 
1’ inventinto dil komparat Interlinguistiko. 

Li amba laboris por tala tasko, postulanta tempo, pacienteso, longa serchi ed intelektal 
honesteso. 

La rezulturo esis la Histoire de la langue universelle ed on povas desfacile kredar, ke 
apene tri yari esis necesa por tal imensa verko. 

Ni savas, per 1’ artiklo da Leau, la maniero per qua li laboris: “Singla projeto esis objekto 
di prima studio, segun prefixigita skiso, da 1’ un ek la kunlaboranti: ol esis examenata dal 
altra ed omna du interkonkordis pri la definitiva redakturo.” 

La grand avantajo di ta historio konsistas ek esar ne nur kompiluro de multa projeti (de 
qui plura esas pasable bizara) ma studiuro posibliganta kompari e konkluzi. L’ autori 
indikas ya klare sua propra pensi ed idei, e fine adportas anke sua konkluzi: sisadek linei 
(segun 1’ Idala tradukuro) qui esas quaze la kerno di omna futura developi dil opiniono di 
Couturat: 

L’ internacioneso devas esar moyeno por “facil aquirebleso” e tal internacioneso devas 
havar kom bazo la lingui Europana: “por igar ol tam facila kam posibla on devas pruntar 
lua materialo de la lingui Europana.” Ma 1’ internacioneso devas cedar avan 1’ “absoluta 
regulozeso, ne nur en la gramatiko, ma en la vortifado” pro motivo di facileso, ed anke 
por posibligar la “fekundeso” (krear omna vorti quin on povas bezonar). 

“Definitive nia konkluzo esos olta di S° Renouvier: la linguo intemaciona esos empirikala 
per sua vortaro, e filozofiala (t.e. racionala) per sua gramatiko.” 

E Eouis de Beaufront, qua rieditis e tradukis la texto en yaro 1927 explikas: “to es, ke la 
gramatiko devas esar fondita sur la analizo logikala di la pensado, e la vortaro pruntita de 
la vivanta lingui (per internaciona radiki).” 

Omno semblas klar e preciza sur la tereno dil general principi, ma ta fragmento kontenas 
anke kelka linei per qui 1’ autori asertas ke “l’ Europana gramatiko havas komuna preske 
nur la kadri teoriala o kategorii, e ne la vortal formi per qui la kategorii tradukesas 
praktike. On ne darfas konseque parolar pri morfologio komuna a 1’ Europan lingui: on 
devas, pmntante de li segunpove 1’ elementi gramatikala, regulozigar la formo e 1’ uzado 
di oli.” 

Sub aspekto di klareso ta kelka frazi esis nesto di futura problemi. 

Quale praktike aplikar 1’ ambigua metodo: “pmntar segunpove 1’ elementi gramatikala” 
(de 1’ Europan lingui) sen serchar tamen “aplikar ad oli la principo di internacioneso”, sen 
“serchar flexioni intemaciona” nam “to esas sercho qua semblas a ni esar vana”. 

Couturat ipsa probis dum dek yari konciliar tala kontrea postuli; lua evoluciono prudent e 
lenta donis kelka partala rezulturi, ma lasis plura grava punti nesolvita. 

Dum la sequinta tri yari Couturat aquiris ya nova konoci, helpanta por serchar metodal 
kriterii e ne nur teorial principi. 

Samtempe dum ta periodo lu preparis 1’ organizo di to, quo divenis la Komitato di la 
Delegaciono. 

Ma studiar lo esus exter nia temo, ed anke exter mea intereso. Semblas ultre lo, ke on 
darfus suspektar, ke ne omno esis klar. Rosenberger ed altra kandidati povis pose 
objecionar, ke Couturat agis por favorar Esperanto, e ke le cetera havis nul egaleso dil 
chanci. 

Omnakaze dum yaro 1907 aparis tri verki da Couturat e Leau, qui riduktas ni ad sur 
lingual tereno: 

Les nouvelles langues internationales, suite a l ’histoire de la langue universelle. 

Ta broshuro (110 pagini ed adjuntita tabeli) aparis dum somero di 1907. On deduktas ta 
dato de du frazi (pagino 44 e pagino 56) qui citas texti de julio 1907 e partikulare 
(“propozi emisita tote recente [julio 1907]”). L’ autori studias 18 sistemi ma plura ek li 
povas esar interesiva nur por historio e por anekdoti. Tamen pri quar ek li 1’ analizo dil 
komenti montras 1’ evoluciono dil idei di Couturat, to esas: pri Esperanto IV (1894), 
Idiom Neutral, Latino sine flexione, e Novilatin (1907). 

En la prefaco (Avant propos) trovesas frazo kelke astoniva “ni abstenis de irga kritiko, 
tam por obediar la nepartisaneso obliganta, kam por rezervar la libereso dil judiko dil 
Komitato”. Malgre ta bel intenci plurfoye aparas 1’ idei dil autori pri plura temi. 

Tale ni trovas sempre plu klare la konstato dil konvergo. Li remarkas ol en la verki da 
Molenaar (T autoro dil Universal) e li kompilis Tabelo sinoptika dil precipua lingui a 
posteriori pri la gramatiko di ta lingui. Altraparte en la verki di Peano (Latino sine 
flexione) e di Rosenberger (Idiom Neutral) li trovas simila konvergo pri la komuna 
vortaro dil Europana lingui. Aparas samtempe ne nur la konstato dil konvergo, ma la 
deziro egardar ol sen hezito. 

Pri duesma grava punto ni trovas traci di lent evoluciono: deskriptante 1’ Esperanto IV 
(pagino 35) li judikas ol “astoniva mixuro de ameliori serioz e de koruptaji grava” 
(kompare ye 1’ Esperanto III [1887]). 

Quon povas signifikar ta koruptaji (Eranca deteriorations)! evidente ne koncerne la 
vortaro, ma segun la preiranta frazo la konjugado pri qua ta linguo esas plu a priori e plu 
artifical, nam ol adoptas dezinenci arbitriala quin nulo justifikas. 

Ka lo es exakta? 

Ni explorez do ta dezinenci, pagino 29 e ni trovas “remplasigar la dezinenci verbala per le 
sequanta”: 

-a (infinitivo), -an (imperativo), -en (prezento), -in (pasinta), -on (futuro), -un 
(kondicional), -ent(e) (unika participo aktiva), -at(e) (unika participo pasiva)”. 

Nu! Couturat e Leau eroris pri ta punto: ta sistemo esas certe ne plu artifical e plu arbitrial 
kam ta dil Esperanto III de 1887. 

Tote ne! 

-ente e -ate esas certe ne plu artifical kam -anta ed -ata. La finalo -a por 1’ infinitivo es 

abreviuro di Latin: -are ed exemple en 1’ Ocitan idiomo di Mistral 1’ infinitivo kun finalo 
-a es frequa. 

Pri la pasinta, kondicionala e futura, la vokali restas: -i, -u ed -o; nur la konsontanto -5 
divenas -n. Simile 1’ indikativo -en e 1’ imperativo -an. Nu! quale on povus serioze 
asertar, ke la finalo -en es plu artifical kam -as, od -an plu artifical kam -ul E ka la finalo 
-e por 1’ adjektivo nek esas tam natural kam -a? 

Ma mem del eroro di Couturat ni cherpas dedukto: il komprenis do, ke mem por 
gramatikal flexioni on povas evitar arbitriala formi. E ni trovas duesma fragmento por 
sekondar tal opiniono (pagino 100, pri Beerman: “... il fait notamment de l’Esperanto une 
critique penetrante, en lui reprochant surtout son intemationalite insuffisante [notamment 
dans les affixes et flexions]”). Do reprochar la manko dil internacioneso dil flexioni ed 
afixi esas “kritiko penetranta”. 

Eo es modifiko dil opiniono di Couturat e Eeau, quan ni studiis, lo es fenduro en la muro 
dil yaro 1903 en la konkluzo dil Histoire de la langue universelle. To esas serioz 
evoluciono. 


Duesma parto 

Dum la somero di 1907 aparis altra verko da Couturat: L’etude sur la derivation en 
Esperanto, dedie d MM. les Membres du Comite de la Delegation. Ta libro, qua en la 
tradukuro kontenas 85 pagini, esis segun 1’ autoro ipsa imprimita ye 1000 exempleri e 
disdonita dum e pos la Esperantista Kongreso en Cambridge, Agosto di 1907. Nul dubito 
povas existar: Zamenhof e de Beaufront, qui partoprenis ta kongreso, konocis ol, ed ol 
esis la temo di lia konversado, quan audis Beauchemin en Cambridge. Ta studiuro esis 
(direte o mediate, lo poke importas) un ek la fonti dil projeto prizentita kelka semani pose 
sub la pseudonimo Ido. En ta libro certe aparas admirinda la povo di Couturat por preciz 
analizi e justa rezoni, ed anke lua loyaleso, nam il citas ofte 1’ Idiom Neutral, e la 
Novilatin di Beerman, pri afixi quin il propozas. On devas anke apreciar lua penso (en 
Diskutado, N° 7) “ni nule deziras linguo pure logikal e ‘filozofial’: ni montris, ke to esas 
kimera idealo. Sed on povas e devas postular de E.I. ke ol essez adminime tam exakta 
kam nia lingui...” 

Yen expresita tote klare 1’ opiniono di Couturat pri la vera signifiko di “logiko”. Pri ta 
punto il ne variis. 

E lo montras la vaneso dil ataki da de Wahl e Ric Berger, qui obstinis prizentar Couturat 
quale championo di superhoma logiko. 


Triesma parto 

Dum la fino dil yaro 1907 Couturat e Eeau publisas anke: Conclusions du rapport sur 
l’etat present de la question de la langue internationale, ma segun 1’ averto (dil unesma 
pagino) ta publiso eventis pos la decido dil Komitato (“nam la Komitato decidis segun la 
direciono generale indikita dal konkluzi di ta raporto” (tradukuro). 

E’ unesma pagino e duimo dil duesma expresas to, quo es lore ne nur ideo, ma fakto: la 
konvergo. 

“... la punto-limito vers qua semblas konvergar la projeti maxim recenta e maxim bone 
studiita, semblas trovesar inter 1’ Esperanto, 1’ Idiom Neutral, e la Novilatin” e 1’ autori 



developas tote klare ta primordial konstato. Duesma punto tante grav es la posibleso 
konciliar la regulozeso e 1’ intemacioneso: (tradukuro) “Ma S° Rosenberger respondis, ke 
lo es tam facil obtenar regulozeso per elementi internaciona kam per elementi ne- 
intemaciona”. 

To es do ne plus nur fenduro, ma larja brecho en la muro konstruktit inter ta du nocioni. 
Yen do plusa signo di real evoluciono. 

Ma pos ta valoroza komenci, 1’ autori prizentas ne plus konstati o konsequi, ma “metodo”. 
E ta “metodo” esas tre habil, forsan mem tro habil. 

Li asertas ke “hezito es ne posibla”, e ke on devas selektar Esperanto kom “bazo o 
departo-punto”. La motivo esas profitar de lua “difuzeso aktuala, ardoro ed entuziasmo di 
lua adepti” e tale pluse. Eakte, por obtenar 1’ asento dil Esperantisti a la konvergo-linguo. 

Ma yen nun parentezo: 

En ista verko me probas analizar texti sen egardar mea personal opinioni, evitante mem 
segun posible uzar la pronomo me. Ma hike me devas expresar indigno pri frazo da 
Couturat e Leau, to es “et aussi des droits qu’il s’est acquis par ses succes” (ed anke la 
yuri quin ol aquiris pro sua sucesi). 

Admisar, ke on aquirez yuri per sucesi, lo es negar omna humaneso. Certe, de la 
prehistorial epoko, la vinkinti asertis ke suceso grantas yuro, do per konquesti, forteso, 
mzi e kmelaji. 

Ma samtempe homi sentis sekreta shamo pri lo e probis trovar justifiki: historial, rasal, 
geografial, lingual, tribual, dinastial, heredal, o mil altra pretexti de omna sorti, e lo es 
pmvo, ke li es jenata dal ideo segun qua yuro naskas de suceso. 

Ni obliviez ta leda frazo, ed explorez la metodo propozit al Komitato. 

Ta metodo konsistas ek sintezar konvergo-linguo, ed ek prizentar ol “sur bazo” dil 
Esperanto di 1887. 

Plura yardeki pose S. Auerbach agnoskis klarmente, ke do 1’ oportuneso, e mem motivi 
di taktiko, influis la selekto di certena formi. Certe ya Couturat deziris operaco, quan 
segun expresuro cherpita de la horto-kultivo, esus grefto. 

E to, quo mem adjuntas ambigueso esas ta frazo, quan me kopias en 1’ originala texto, pro 
1’ importo: “Pour realiser cette langue ideale, laquelle doit on choisir comme base ou 
point de depart? A priori cela semble indifferent, car comme le dit finement Mr Ro- 
senberger, Timportant n’est pas le point de depart, mais le point d’arrivee” (por realigar ta 
linguo ideala, quan on devas selektar kom starto-punto? A priori to semblas indiferenta, 
nam, quale dicas subtile S° Rosenberger, lo importanta ne es la starto-punto, ma 1’ arivo- 
punto). 

E keUca linei pose 1’ autori asertas, ke 1’ “Esperanto s'imposerait comme base (esus 
impozenda kom bazo) se mem la futura L.I... esus plu vicina ye la Neutral od altra lingui 
kam ye 1’ Esperanto”. 

La problemo esis do tal: on konocas la starto-punto, ma ne konocas 1’ arivo-punto. Kande 
ya eventas 1’ arivo? 

Konseque dum plura yardeki parto dil Idistaro konsideris 1’ Ido kom Esperanto reformita, 
ed altra parto kom nova idiomo developita sur bazo di Esperanto, ma por esar la central 
konvergo-linguo dil Interlinguistiko. 

Tal ambigueso povas esar ank en diversa kazi di “naturala” lingui. Yen exempli: ka 1’ 

Afrikansa linguo esas Nederlandana simpligit, od esas nova linguo? Ka 1’ Angla esas 
1’ Anglosaxona simpligit od esas nova linguo? Esas nul evidenta respondo, nam lo povas 
diferar segun la kazi. On povas exemple egardar la fakto ke ordinara homi uzanta 
1’ Afrikansa komprenas pasable facile la Nederlandana, ma ke modern Amerikani 
komprenus 1’ Anglosaxona nur pos long e preciza lemado. 

La kazo dil Idolinguo esas do ne unika, ed amba vidpunti existis e forsan mem existas 
ankor nun che kelka personi. 

To quo esas interesiva esas la fakto, ke Couturat ipsa dum sep yari evolucionis lente de 
1 ’ unesma konsidero til la duesma. 

Ma intertempe ed ante tala developo, eventis en Oktobro dil yaro 1907 la memorinda 
kunsidi dil Komitato di la Delegaciono. 

Disparat esis la karakteri, 1’ opinioni e 1’ intenci. 

Pluri (Jespersen, Ostwald, J. Baudouin de Courtenay) serchas loyalmente bona solvuro; 
kelki (Couturat, Leau, de Beaufront) deziras oportuna transakto, altri (Boirac e simili) 
manovras quale politikisti por impozar sua idiomo. Altri mem (Monseur, Beerman) 
kredas forsan kandide, ke la chanci esas egala por omna projeti. 

En la Compte rendu des travaux du Comite on trovas eki di ta diversa tendenci. On 
divinas anke 1’ influo da Couturat, ma kand aparas explicite lua nomo, partikulare sur 
pagini 15, 16 e 22, lo meritas analizo, nam lo montras klare lua idei pri du preciza punti: 

Kande Jespersen explikis sua propra sistemo, kun finali -o ed -a por signifikar la 
maskuleso e la femineso di vorto, il objecionis kun insisto kontre 1’ uzo di final vokali por 
ta skopo. E pri ta punto il perseveris sen irga hezito til sua fino, konsiderante ol quaze 
fundamental. 

Altraparte kande J. Baudouin de Courtenay ed Ostwald opinionis, ke la grafio devas esar 
absolute fonetikal, pro la principo dil unasenceso (monosemio) neces por efikoza sistemo 
de signi, Couturat (ed anke Jespersen e Moch) objecionis e pledis por “grafikeso” vice 
“fonetikeso”. 

E mem plu stranje: kande Baudouin de Courtenay dicis ke “L.I. devas donar al yuna 
menti modelo di logiko e di regulozeso ‘por purigar la pensado’ ” Couturat respondis ke 
L.I. ne povas esar absolute racional,... e cetere quale ol povus per su sole “purigar la 
pensado” “se nia lingui duras donar 1’ exemplo dil neracionaleso”? 

Tale on konstatas, ke vice esar championo di logiko (lon asertis temerare de Wahl, e Ric 
Berger pose) Couturat vizis oportuneso pri ta punti relatanta logiko. 

Parenteze ni observas, ke 1’ Ido-linguo havas nun grafio pasable bon e certe plu normal 
kam 1’ Angla e la Eranca, ma ke pri la litero x exemple ol es min racional e plu arkaika 
kam la Nederlandan e la Skandinava lingui. 

L’ idei di Couturat preponderis en preske omna heziti, ed en la dio 24 di Oktobro 1907 il 
povis pensar kun intelektal kontenteso, ke il atingas la skopo por qua dum sep yari il tante 
laborabas. 

Balde desaparis 1’ iluzioni e krulis la bela revo. 

L’ adversi di Couturat atakis lu per pseudo-yural argumenti e per polemiki de omna sorto 
(ecepte nur linguistikala!). Homi kun alta diplomi montris la baseso di sua mento. 

Ni balayez ta shikani quaze sordid eskombri. Couturat perseveris, nam il kredis sua tasko 
esar devo. 

Ed en Marto di 1908 aparis 1’ unesma numero di Progreso. (Ni remarkez, ke Rosenberger, 
qua kontraste ye mult altri, esis sempre ne nur honesta ma mem afabla por Couturat, 
asentabis pri la titulo, qua esis sub la formo Progress ta di lua propra revuo.) 

E dum sep yari Couturat publisis propraspense 80 numeri, ed qui singla es dika broshuro. 

Ibe ni trovas lua pensi. Ma lo esas ne simpla: li aparas ofte, plu kam en long artikli, en 
kurta noti e komenti, ube kelka linei revelas plu multe kam tota paginedi. 

Por analizar li oportus un tota libro, nam mult esas la diversa temi: humaneso di Couturat, 
lua Europana sentimento (tre rar en ta periodo, dum qua Russell ipsa falabis en vulgar 
shovinismo), lua social e psikologial idealismo, e lua mentala honesteso. 

Evidente, nam ista verko esas nul ditirambo, ma studiuro, me anke analizos en altra 
chapitro lua erori. 

Inter altra il neglijis la rolo di original literaturo, e, quankam admisante teoriale 1’ utileso 
di altemativa formi, ne aplikis li praktikale, partikulare pro regretind obstino pri la 
konjugado. 

Ma nun ni devas restriktar 1’ analizo cis du punti: pri logiko e pri centraleso. 

Pri logiko il nultempe variis, e duris konsiderar ol nur kom moyeno por komodeso. Esas 
mem plura texti, skarse o nultempe citita til nun, qui esas quale lumo por komprenar la 
vera signifiko di lua verko. 

Progreso marto 1910 pagino 58: 

“Segun il (to es: la redaktisto di The Monist) linguo artificala devus esar ‘algebro di la 
penso’ konstruktita a priori. Ea historyo montras, ke to es kimero ne realigebla; e ni, qui 
studyis aparte 1’ algebro di la logiko, repulsas tala ideo plu energioze kam irgu...” 

Progreso Oktobro 1913 pagino 437: 

“To quo esas exter la logiko ne esas necese kontre la logiko, ed agnoskar la limiti di la 
logiko esas anke una de la taski di la logiko”. 

Nun pri la necesa centraleso dil Ido-linguo: 

Ric Berger asertas en sua Historia del Lingua International, tomo I: ‘Tdiom Neutral... 
presc contrabalanciat Esperanto in li judicament del Delegation in 1907, e con plu mult 
reclame, e sin li regretabil influentie de de Beaufront, it forsan vell har esset preferet, nam 
Couturat e Jespersen esset tre favorabil a it” (Parenteze ni remarkez, ke Ric Berger 
pretendis [en diversa parti di sua verki], ke Ido naskis nur pro ke Couturat influis de 
Beaufront, e ke ol naskis nur pro ke de Beaufront influis Couturat...). 

Ma 1’ akra polemikero kustumis prizentar posiblaji kom probablaji e probablaji kom 
veraji. 

Rezervante do nun plu prudente nia judiko, ni povas uzar plu modesta metodo: serchar, 
trovar e kopiar texti segun kronologial ordino. 

Progreso, agosto 1909: 

“Unvorte ni kredas trovir la meza ora voyo inter la du opozita rifi, e la maxim bona 
moyeno konciliar 1’ internacioneso e la regulozeso.” 

Progreso 1909 (p. 444): 

“Nam Ido esas quaze meza inter Esperanto e Neutral.” 

Progreso 1909 (p. 494): (okazione di la morto di Chr. Schmidt): 

“II adheris a la linguo di la Delegitaro, en qua il retrovis omna bonaji di Esp. e di Neutral 
sen lia defekti”... “Ni e nia amiki salutas kun respekto ta veterano di la L.I. ... di qua la 
evoluco riprezentas perfekte la progreso ipsa di nia ideo.” 

Progreso 1910 (p. 55): 

“La Komitato di la Delegitaro trovis en la verki di Liptay, Beerman, Molenaar, Peano ed 
altri, sed precipue en ti di 1’ Akademio qua kreis Idiom Neutral, amaso de prizenda 
sugesti...” (Jespersen) texto aprobita da Couturat: “ni analizis detaloze ca artiklo, pro ke ol 
esas modelo di pledo por Ido”. 

Progreso 1910 (p. 196): 

“Lektante omna propozita chanji en Progreso, on ne povas ne vidar quante nombroza 
kritiki direktesas kontre esperantala formi, quin nia linguo konservis. To montras, ke nia 
Komitato esis reale multe plu ‘afabla’ a la konservemi esperantisti kam ol bezonus, e 
forsan devus esar...” 

Progreso 1911 (p. 661): 

“Ni sempre agnoskis la granda meriti di 1’ Akademi e la qualesi di Idiom Neutral, frukto 
di sa multyara laborado...” 

‘Tdo (filio di omna artificala lingui, segun la spritoza interpreto da S° Jespersen) esas vere 
Neutral plubonigitaP 

Agosto 1912 (Die Weltsprache, en Progreso Septembro 1912): 

“Nulu kontestabus nia yuro adoptar Neutral kun rezervo di multa chanji, per qui ta linguo 
proximigesus parte ad Esp., e la finala rezultanto lore esus tote la sama kam la nun 
existanta linguo. Se ni preferis mencionar precize Esp. kom la fundamento, qua adoptesis 
en chanjenda formo, to facesis pro egardo a la Esp.isti kun danko pro lia importanta 
laboro... e ne pro irga altra kozo”. (Jespersen). Noto da Couturat: “ni adjuntez: por 
satisfacar 1’ insistanta demando di 1’ Esp.isti membri dil Komitato e por obtenar lia 
konsento e kunlaboro por la reformo.” 

Ed altra komento da Couturat: “tre importanta artiklo, qua havas la valoro di historial 
atesto...” 

Progreso 1912 p. 460: 

“La bari-centro ne esas inter Esp. ed Ido... ol esas en Ido. Quale dicis S° Jespersen, la 
justa solvo esis quaze mez-valoro inter Esp. e Neutral. On facis ja granda favoro ad Esp. 
prenante ol, prefere kam Neutral, kom bazo di la futura linguo, qua povus nomesar anke 
Neutral reformita”. 

Progreso, septembro 1913, p. 410: 

“Ni povas mem dicar, ke se lua opiniono (to es di la Delegaciono) esis favoroza a Neutral 
primitiva, ol esis min favoroza a Reform Neutral, qua semblis minbonigo e deformo di 
Neutral ad omna membri...” “...e fakte Ido povas konsideresar kom Neutral plubonigita e 
perfektigita: nur pro to ol divergas de Ref. Neutral, e nur pro to ni mustas kritikar olca, 
por justifikar la judiko di la Komitato”. 

Progreso, Agosto 1914 (lasta numero): 

“La Delegitaro facabis omna koncesi posibla al Esp.isti. La fakto ke ici refuzis ne povas 
esar motivo por plusa koncesi, tote kontree. L’esperienco montras, ke Ido primitiva esis 

nur tro proxima ad Esp. e devis eskartar su de ol por atingar sua definitiva formo... nia 
devizo esas progreso, ne regreso”. 

Evidente, pri ta lasta frazi, on darfas questionar: “quo sur ista tero esas definitiva?” ma lo 
es altra e tre grava problemo. 

Klar aparas omnakaze per lektar atence ta multa fragmenti de la verki ed artikli da 
Couturat, la sequanta konkluzo: 

Quankam il ne povis, o ne audacis aplikar komplete ta fundamental principo, 1’ opiniono 
di Couturat esis determinita de pos la debuti, ed ol divenis sempre plu preciza. 

Ea plaso di Ido esas la “konvergo-punto”, la “bari-centro”, la “meza voyo” e do per un 
frazo: la centrala linguo dil Interlinguistiko. 

3. Louis de Beaufront - 
sive: la stabileso 

La kazo Louis de Beaufront esis e restas pasable stranja. II esis dum plur yardeki vizata da 
mult ataki, venanta de diversa lateri. E tal ataki esis maxim ofte maligna e mem insultoza. 

Lo povas ankor nun esar interesiva por explorar la karaktero ne di lu, ma dil adversi. 
Segun ya profunda penso di filozofo 1’ insulti revelas plu multe pri 1’ insultanto kam pri 1’ 
insultato. 

Ta polemiki esis precipue pseudo-etikal o pseudo-yural, e do situata sur tereno, quan ni 
darfas nomizar “exterlinguistikal”. 

Ma se, vice lo, ni dezir explorar 1’ afero cis la limiti dil Interlinguistiko, ni povas nun agar 
lo serenamente. 

Tamen kand on disponas nur imprimita texti, on povas evidente studiar nur la publik 
evolucioni ed opinioni... Ma judikar la personal intenci e sentimenti es nek nia tasko nek 
nia darfo. Ni mustas do restriktar la studiado nur a to quon Louis de Beaufront publisis. 
Kad en ta limiti on povas ankor deskovrar pensi e fakti ne ja konocita? Forsan yes, se ni 
studias partikulare 1’ opinioni di Louis de Beaufront pos la morto di Couturat. 

Ed anticipante kelke la konkluzi, ni povas asertar, ke 1’ intelektal atitudo di Eouis de 
Beaufront de pos 1914 (fakte 1917) til lua morto (1935) donas klar expliko pri lua 
konduto en yari 1894 e 1907. 

On savas, ke pos la morto di Couturat la revuo Progreso desaparis. E’ ultima numero kun 
dato di Agosto 1914 (qua kontenas plur opinioni di Couturat tre importoza por studiar 
1’ evolucioni di lua penso) sendesis erste dum la yaro 1921. Ma ni savas anke, ke la Sueda 
Idisti duris publisar sua revuo Mondo e tale salvis 1’ Ido-movemento. 

En la numero di Julio 1917 on vidis riaparar Eouis de Beaufront, qua redaktabis long 
artiklo. 

Grand esas 1’ astoneso dum lektar ol. 

En 1’ unesma parto il explikas, ke Ido es nur instrumento (ma ne skopo) “per qua li (to es: 
la homi) facos to, quon li volos”. Eo es evident e cetere konform al idei di Couturat, qua 
sempre desaprobis irga sektal o tribual ideologio, ed anke omna esotera doktrino. 

Ma en sequanta parto Eouis de Beaufront asertas, ke 1’ Uniono e lua komitato “pri qua ni 
mustas tacar de nun {sic)" esas “ne vivanta ma fantomo, ento semblanta, qua segun la 
yuro e la regulozeso ne existas reale.” 

On remarkas, ke il pretendas ne nur, ke ol ne existas, ma mem ke ol ne existis! 

Un ek 1’ argumenti dil autoro esas, ke la nacional autoritati objecionos “quala do esas ta 
homi, ta internacionisti, qui frateskas kun enemiki di sua patrio?” 

Eouis de Beaufront naufrajis en nacionalismo. 

E yen suplementa pruvo, se ol esus necesa: en la numero di Aprilo 1919 (pagino 30) Louis 
de Beaufront insistas, pregante ke “forsan on judikos plu yuste e plu juste 1’ artiklo quan 
me skribis en Mondo dum Julio 1917...” ed il asertas “por ne eskartar uli de Ido — ni 
devas egardar exemple la patriotismo, e ne ignorar mem la shovinismo...” Certe il 
adjuntas “en irga qua kampeyo lu trovesas” ed explikas motivo di taktiko. Forsan tala 
motivi esis exakta, ma samtempe signi revelanta psikala tendenci. Qual esus 1’ utileso di 
linguo intemaciona, se ol servus kom komunikilo por shovinisti! 

Grand es la kontrasto ye P. Ahlberg, qua dum yaro 1915, sub titulo La nigra milito, 
judikis “repugnanta la hipokritaji” di ti, qui afektacas amoroz “amo a la tota homaro” e 
samtempe lansas “invektivi ed akuzi e veraji pruvenda, pruntita ek la richa provizuri di la 
nacionalista jumali.” 

Ed anke ye Sydney Holmes qua dum ta yaro, en artiklo Nia German amiki expresas 
sentimenti plena de humana frateso. 

Ma ni studiez 1’ artiklo da Louis de Beaufront en yaro 1917. Quik on povas questionar: 
pro quo nur 1’ Uniono esas tale ne valid e sen existo? pro quo ne anke 1’ Akademio, qua es 
tante internaciona? 

L’ expliko di ta stranj aserto trovesas en 1’ ultima parto dil art ik lo: per plu kam 60 linei 
1’ autoro alegas la ne-valideso dil decidi en Solothurn dum yaro 1911. E yen 1’ argumenti: 
Louis Couturat ne povis valide votar pro esar membro dil Akademio, ma ne dil Komitato, 
e konseque ne darfanta reprezentar tri membri dil Komitato, nome Ahlberg, Bollack e 
Populus, qui tamen komisis lu explicite por ta voto. 

Tal esis 1’ unesma fazo di longa serio de shikani extravaganta, qui duris dum plu kam dek 
yari kontre 1’ Uniono. 

II certe obliviabis Latin axiomo summum ius, summa iniuria: maxima yuro, maxima 
neyusteso. Ed ultre lo, se on admisus lua tezo, konsequuus ke omno decidit en Solothum 
esus nevalida, inkluze la “stabileso”! 

Cetere impozar yural reguli a lingual societo esas evident eroro, e per plu forta motivo 
kande tal societo havas nul legala formo determinita segun lego di un o plura landi. 

Omnakaze il duris balde sua kompilanta labori e 1’ Akademio entamis aktiveso de pos 
yaro 1920. 

Ma per explorar minucioze la vorto-serii (Mondo 1921, pagini 17 e 132) on konstatas, ke 
ek la 271 vorti admisita 264 ja trovesas en la Wurzel-Worterbuch da Feder e Schneeberger 
(1919) ed esis fakte ja propozita dum la vivo di Couturat. 

E yen la yaro 1923 e la Kongreso en Cassel: de Beaufront ne partoprenis, ma eventis ibe 
fakto, qua influis 1’ Ido-movemento dum plur yardeki. 

Dum ta kongreso Weisbart diskursis por favorar Occidental, la linguo da de Wahl, e por 
to lu parolis en Ido por esar komprenata dal kongresani. Ma 1’ asistanti propozis a de 
Wahl expresar sua tezo per sua propra linguo: il ne povis agar lo. 

Ta fakto, certe ne tre grava, esis tamen okaziono por moki, e kontributis a facar neposibla 
eventual koncilio kun ta linguo. 

Vere de Wahl esis nul kalma serchero, quale Rosenberger, ma harda polemikero: il atakis 
sen nuanci dum la sequinta yari e de to rezultis ke de Beaufront defensis Ido, tote bloke 
anke sen nuanci e sen koncesi. 

L’ idealo di konvergo e di centraleso prizentita da Couturat tote desaparis. 

E lo kontributis ad ankilosar 1’ Ido-linguo, nam de Beaufront repulsis omna chanjo, mem 
pri mi kr a detali. 

Ed en yaro 1925 Meier editis lua Kompleta gramatiko detaloza, linguala monumento, 
komplet e detaloza certe, verko de pacienta kompilado. 

Ma, quale multa gramatiki en omna linguo, to es longa listo de obligi ed interdikti. 
Couturat ja remarkabis lo: “Co similesas la mentostando di — mala — skolestro od 
examenisti, qui deziras nur notar maxim multa ‘kulpi’ posibla”. 

Dum ta yaro 1925 anke Eouis de Beaufront alegis la nevalideso dil statuti di Dessau 
(1922) pro diversa motivi, e segun expliko kelka yari pose, pro ke on deklaris li 
“valideskanta ne mem 2 monati ma nur un monato e 23 dii pos lia faceso.” 

Ahlberg respondis en Mondo (1925, pagino 267) kelke ironioze: 

“Statuti nevalida esas evidente statuti nula. Do la Unionani dum tri yari povis kunvivar, 
interrelatar, sen lego, sen tribunalo, sen prokuratoro, sen polico, kunvivar quale la pagani, 
qui, quale on ya savas, ‘ne havas la lego ma tamen nature agas segun la spirito di la lego!’ 
Omni esis kontenta e felica. Mem de Beaufront. Til nun.” 

Dum yaro 1927 E. de Beaufront laute lektis koram konferani longa texti da Couturat e 
Peus, sen konciar, ke segun frazo di Cuntz en la Kongreso di Zurich, “la tendenco iras ad 
plu granda libereso e naturaleso.” 

Ank en 1927 E. de Beaufront por sustenar sua vidpunto publisis Lingual extraktaji de 
‘Progreso ’ e tradukuri de ‘Histoire de la langue universelle 

Ta broshuro esis e restas utila, nam multa numeri di Progreso divenabis netrovebla. 

Tamen ol havas granda desavantajo: la texti da Couturat es ordinita segun temi sen 
egardar la kronologio. E’ opinioni di Couturat aspektas esar un bloko, quaze il nultempe 
havis variant idei. On ne povas do perceptar 1’ evoluciono di lua penso, ed ultre lo multa 
texti esis omisata. 

Dum la Kongreso en Ziirich en 1928 Nixon, qua esis Idisto erste de un yaro, montris plu 
profunda kompreno dil intenci di Couturat, per dicar: “Do esas tre regretenda, ke Ido kun 
sua Akademio ne plus esas en la centro, quale lo esis la direktanta idei dil Delegitaro.” 

Kelka monati ante lo, e pro expresuri da Notzli nomizanta 1’ adversi di stabileso “pseudo- 
Idisti”, Yushmanov, la maxim kompetenta filologo dil Idistaro, demisionabis del 
Akademio. E bald eventis en yaro 1928 to quon Houillon en la West Europan Ido- 
Konfero, saje definis “kreskala krizo” dil Ido-movemento. Esis lore, segun artiklo da 
‘Unesemo’ en februaro 1929 “tri idista partisi”. 

Un cirkum Notzli e de Beaufront fondas 1’ Uniono Idista, qua expresas sua idei en 
1’ Ofical Informilo (unesma numero en Marto 1928). 

Un duesma cirkum Jespersen, Yushmanov ed Ahlberg disponas la revuo Mondo. 

Ea triesma, la maxim prudent e centrala, cirkum Brismark, Mauney, Papillon, Matejka 
publisas Ofical Buletino (unesma numero Novembro 1928). 

Ea Kongreso en Ziirich en agosto di 1928 preparis la riuniono dezirata dal majoritato dil 
Idisti. 

Ma restis extere du extrema partisi: ti qui sequis Jespersen e divenis novialisti, e ti qui kun 
Eouis de Beaufront refuzis partoprenar. En sua Bulletin Frangais-ldo de la Langue 


16 



Auxiliaire Louis de Beaufront iteris sua polemiki pri nevalideso dil statuti di 1927 e 
kontre U.L.I., qua segun lu, “fakte ne existas yurale”, tale kun obsedanta manio pri yurala 
shikani. 

Or dum ta sama periodo il propozas admisar plura chanji, o per plu justa vorto, il 
koncesas oli. Lo povas semblar unesmavide vera enigmato. 

Yen le maxim grava di ta modifiki ed ameliori: 

1. (15 Februaro di 1928) On darfas elizionar -as en esas ed en la prezento di omna verbi, 
se nur lo ne povas esar kauzo di konfuzeso. 

2. (31 Marto di 1928) II exploras serioze la posibleso elizionar la finalo -o por nomi di 
animali e di objekti, en poezio, e pose explikas ke se on admisus generale tal eliziono, 
“Ido ne krulus e perisus”. L’ artiklo es modelo di bona rezono. 

3. (Decembro di 1928) (en L’ldiste frangais): il aprobas personale la demando di 
Houillon e Mauney por permisar 1’ artiklo le por omna plurali, ed asertas, ke il defensos ta 
propozo koram 1’ Akademio. 

E yen mem plu stranja: en plur kazi lu asertas, ke il ipsa propozabis o dezirabis tala 
modifiki. 

Ni darfas esar perplexa, e pensar: “Nu! pro quo il ne agis tale plu frue? Lo evitabus multa 
detrimenti”. 

E precize pri la kazo di le, il skribis: “sekrete, me konfesas lo, kande me propozis le por 
lua tilnuna rolo, me esperis ke altru plu tarde (se ne mem me ipsa) propozos 1’ extenso 
vizata da vua propozo.” 

Or lo eventabis! En Progreso di Mayo 1911 pagino 143 Jan Roze sugestabis uzar le 
omnaloke. “Tala nemediata refero a la pluralo multe acelerus ne nur la aplombo dil 
parolanto, ma anke generale la quika klareso, aparte preirante plur adjektivi.” 

Yen du plusa motivo por perplexeso. 

Ma 1’ atitudo di Eouis de Beaufront, qua semblis esar enigmato, es ne tala. Eakte ol 
derivas de lua karaktero. 

Ni povas deduktar kun alta grado di probableso, ke lua sistemo esis sempre “koncesar 
poke por mantenar multe.” 

E per ta hipotezo multa fakti esas klar ed explikebla. 

Dum yaro 1894 il esforcis e sucesis lor la votado dil Esperantisti mantenar, to esis: 
eskartar 1’ Esperanto IV e konservar 1’ Esperanto III (1887). 

Dum yaro 1907 il redaktis e prizentis 1’ Ido-linguo segun idei di Couturat publike 
konocita, por koncesar minim posible, e fakte lua sistemo esis quaze transakto inter 
1’ Esperanto III e 1’ Esperanto IV (quan il repulsabis en yaro 1894). 

Ed en la periodo di 1928 il iteris tala metodo koncesar kelka punti por mantenar 
1’ Idolinguo ed evitar plu vasta reformi. 

Certe lo ne diminutas la valoro di ta chanji, mikra ma tre oportuna. Preske sempre Eouis 
de Beaufront divinis la direciono di dezirat ameliori, ma sempre preske anke il admisis 
nur poka ek li kun prudenteso e kun timideso. 

Kelka yari pose Kanoniko Bogard uzis signifikiv expresuro per skribar ke on devas 
enduktar novaji “nur per gut-kontilo.” 

La yena studiuro vizas nur explikar la metodo, ed egardar ol kom derivanta de personal 
karaktero. To esas nul judiko e per plu forta motivo nul blamo sive pri lingual valoro, sive 
pri etikal konsideri. Louis de Beaufront esis ya certe honesta persono, ma lua vivo esis 
plena de psikala sufri. On povas apen imaginar tala serio de desavantaji e deceptesi. Sen 
certeso pri 1’ origino patral, sen familio, sen mestiero, sen amoro, sen plaso en la socio, 
vivant ofte kom gasto che richa hosti, lurata samtempe dal intemacioneso e dal 
nacionalismo, influata da pedanta tendenci, e precipue akuzata quale trahizero, quankam 
vice lo lua vera skopo esis salvar 1’ Esperanto, tala vivo certe adportis grava motivi di 
karakteral bitreso. 

Ma kun necesa respekto pri tanta dolori, ni povas tamen studiar lia psikologial kauzi e 
konsequi. 

E partikulare la questiono: pro quo ta bitreso, ya certe komprenebla, esis en formo di 
senfina diskuti e kontroversi pri valideso, plu exakte pri nevalideso di statuti? 

Ea sistemo esbosita dum yaro 1917 divenis ya detaloze developit; en la numero di 
Septembro-Oktobro 1929 di lua Bulletin Frangais-ldo. Eouis de Beaufront insertis sub 
titulo Komitati e statuti artiklo kontenanta tri paginedi e duimo pri ta temo. Eua konkluzi 
esas ferma: nulo esis od esas valida, e to esas neremediebla. E kand on reprochas, ke il ne 
protestis lore (takaze en 1922), il asertas, ke il volis nek “efektigar publika skandalo en 
urbo, qua aceptabis ni tante jentile” nek “tmblar kongreso” ed agnoskar tale yuri quin ta 
kongreso ne havis. 

On darfas esar perplexa memorante, ke segun mult experienci la homi generale advokas 
yuro kontre yusteso, e legal principi por obtenar avantaji o konservar privileji. 

Ma ni observas ke en numero Oktobro-Decembro di sua Buiietin il donas texto di letro 
sendita da lu a Meier, per qua il konsideras “vera insulto” la fakto, ke on kredis, ke il 
persistis ne asentar “situeso nereguloza pro motivo di prestijo personala.” Ed en la numero 
di Januaro-Marto 1932, per texto qua es quaze adio (nam il evis lore 76 yari) lu skribis: 
“same kam Aristides tedis Atheniani per sua yusteso e sua remonstri, tale me tedas mem 
amiki per mea rezoni o principi neflexebla pri yuro e regulozeso.” 

Esus desfacila negar la sincereso di tal ultima konvinkeso. Ma permanas enigmato: ka tal 
atitudo devenis de certena “legalismo” qua pokope divenis maniatra? 

Tala traito esas frequa che yuristi, ma Eouis de Beaufront esis nul profesional yuristo, ed 
ultre lo tala homi ofte skeptika uzas la yuro nur kom metodo, fingante kredar la valoro di 
texti, quin li segunkaze interpretas diverse. 

Semblas do probabla, ke, persequante obstine sua skopo, Eouis de Beaufront esforcis 
sempre negar la valideso dil Uniono por rezervar al Akademio, influata da lu, la rolo 
determinar la linguo, e do fakte repulsar irga vera chanji. 

Ea championo dil legaleso esis fakte championo di stabileso. 

Ton il klare ja montris en yaro 1894. Ank en yaro 1907 tal esis lua vera skopo: tote ne 
deziro por chanji, ma vice lo koncesi por mantenar lo precipua. II ipsa explikis lo en sua 
revuo en Oktobro-Decembro 1930, per insertar e tradukar sua Deciaration de Ido (di 
Mayo 1908): “Easante prizentar sua laboruro o studiuro al Komitato di la Delegitaro, Ido 
volis evitigar da Esperanto danjero tante probabla ke ol semblis certa: la pura e nura 
repulso.” 

E tale ni komprenas, ke la profunda pensi e skopi di Couturat unparte e di de Beaufront 
altraparte komplete diferis. 

Ma tre stranje: nek en 1908 nek en 1930 Louis de Beaufront revelis, ke il agabis tale 
segun antea interkonsento kun Zamenhof. Ni savas lo nur per deklaro di testo. En 
Progreso di Februaro 1933 S° P. Beauchemin, honesta persono, qua sempre restis exter la 
kontroversi, asertas, ke il audis en Cambridge dum la Kongreso di 1907 konversado di 
Zamenhof e di Louis de Beaufront. Yen fragmento di lua deklaro: “Fine li interkonsentis, 
ke S° Zamenhof ne iros koram la Delegitaro, ke S° de Beaufront remplasos lu por 
kunlaborar e sugestar, kaze di neceseso, la dezirinda reformi en la linguo.” 

Ed il adjuntas: “me sempre questionis me, pro quo S° de Beaufront ne persequabis avan 
civila tribunalo omna ta kalumnieri...” 

Beauchemin ne savis, ke “de Beaufront” esis nur pseudonimo. Or por asignar avan civila 
tribunalo, 1’ uzo di oficala nomo es necesa. Nun on savas ke Louis de Beaufront naskis de 
celiba matro, e ke lua patral origino esis nekonocita. La fakto, ke richa viro pagis por lua 
edukado ne adportas certa respondo, nam esas en historio plura kazi (kelkafoya famoza) 
di rekursi a tala metodo por salvar reputeso di potenta familio. Semblas, segun artiklo da 
Gross, redaktita pos la morto di de Beaufront, ke Kanoniko Guignon konocis la sekreto. 
Gross asertas anke, ke Louis de Beaufront vivis povra inter la povri. E yen altra motivo: il 
ne povabus pagar la spensi di kustoza procesi kontre multa homi en plura landi. 

Explorante nun la periodo di 1928, ni konstatas, ke il uzis itere sua metodo: koncesar 
kelka (bon ed oportuna, ma minima) reformi por salvegardar lo precipua. 

Ma lo donis poka rezulti, e pos kelka monati pos la komenco dil yaro 1929 il abandonis 
omna projeti di chanji od ameliori, ed obstinis mem plu forte diskutar problemi di 
nevalideso generala. 

Quo eventabis intertempe? L’ afero dil Uniono Idista. 

Tenua forsan es nun 1’ intereso di ta cirkonstanci. Ma en singla historio trovesas tal 
eventi, pri qui on grave suciis, e qui pose aspektas vana ludi. Ed adminime en ta kazo la 
skopo esis nul avideso por pekunio, ma nur esforci di honesta homi por realigar idealo. 

L’ Uniono Idista, fondita da Albert Notzli funcionis de januaro 1928 til Mayo-Junio di 
1929. 01 havis 206 membri en yaro 1928, e tal esis do lore la nombro dil partisani di 
ferma stabileso. Nul dubito pri lo, nam ni lektas en la revuo Ido, (di Notzli) yaro 1927, 
pagino 332 e sequanta, la statuti dil Uniono Idista, e segun la klauzo 16: “propozi 
implikanta chanji en la linguo mustas esar submisat a publika diskutado dum quar monati, 
ante ke 1’ Akademio darfas decidar pri li. Por esar valida, tala decidi bezonas majoritato 
de tri quarimi di omna Akademiani.” 

On remarkez: ne nur di le partoprenant a votado, ma di omna. Quik on komprenas, ke la 
skopo di la klauzo esas impedar irga chanjo, e konseque ankilosar la linguo. Lo es do la 
triumfo dil absoluta stabileso. Ultre lo, segun la klauzo 13 1’ Akademiani es elektita da la 
reprezenteri, “segun listo de nomi propozita dal Akademio ed inter qui la reprezenteri 
selektas la elektendi.” 

To es quaze koopto, e por de Beaufront e Guignon, sekura sistemo por disponar 
Akademio konform a sua deziri. 

Ma dume la majoritato dil Idistaro fervoris por rikoncilio, ed on organizis Kongreso en 
Zurich (Agosto di 1928). 

Memorind es 1’ evento. Ni disponas, to quo es rarisima, raporto detaloze redaktita sur 
bazo di stenografala noti da S° Novell, e ta raporto ne celas la diferi dil opinioni, la vigoro 
dil kontroversi e la vivaceso dil diskuti. 

Tale ni komprenas 1’ importo di ta kongreso. 

Segun frazo di Papillon “la Idisti esas dividita en tri segmenti” to es: ti qui aprobas 
1’ Uniono Idista, ti qui sustenas 1’ U.L.I. di Ahlberg, e ti qui konsideras su ipsa “la 
racionoza saj Idisti” “enemiki di omna skismi.” 

Asistis partisani di ta tri tendenci, ed ipsa Notzli defensis sua Uniono. Inter la kongresani 
pleis decidiva rolon Nixon, Auerbach, Mauney, Papillon, Stor e Cuntz. 

Malgre la difero dil vidpunti omni deziris uniono por rientamar nova labori. On ne povis 
solvar la problemo dil Akademio, ma balde singlu konkordis pri necesa rikoncilio, e kun 
fervoroz esperi on selektis provizora komitato por preparar nova starto. 

Kin monati pose on povis lektar en la revuo di Notzli Ofical Informilo dil Ido-Akademio 
long artiklo da lu ipsa kontenanta 7 paginedi e duimo. La maxim granda parto koncernas 
altra temi, ma la titulo es signifikiva, to es La fino di la krizo. Ed en Marto 1929 Ni 
dissolvez la U.I.. 

Kun intelektala loyaleso il explikas, ke lua skopo esis remediar la konflikti “adminime 
parte kelke personala” inter la Komitato e 1’ Akademio. Ma pos konstatir la bona rezultaji 
dil Komitato di U.L.I pos la kongreso en Ziirich, il konkluzas serenamente: “Nia Uniono 
Idista esis utila ye sua tempo. 01 divenis superflua. Cadie ni dissolvez ol.” 

Ed en la numero di Junio 1929 on lektas la rezulto dil votado: ek la 125 membri en ta yaro 
19 ne partoprenis, 98 respondis yes por la dissolvo, e 9 votis kontre ta propozo. Inter ta 
non no: Guignon, de Beaufront, Pesch, e Strandqvist, to quo certe ne astonas. 

Tale desaparis 1’ Uniono Idista, e konseque 1’ Akademio, qua intertempe havis kelka nova 
membri, per elekto dal 18 reprezenteri dil Uniono Idista. Ek ta 18 votinti la majoritato 
(13) anke respondis yes a la dissolvo dil Uniono, e nur tri (Patta, Pesch e Strandquist) 
expresis voto no (por mantenar la vivo dil Uniono Idista). 

To esis do quaze krulo di 1’ organizuri favoroza por de Beaufront. Same kam Guignon il 
refuzis esar kandidato por la nov Akademio. 

Ed en la Kongreso en Ereiburg im Breisgau (1929), Papillon dicis koram 1’ asistanti: “Es 
cetere stranja ke S° de Beaufront havas tanta skrupuli pri la yuro e lu tote ne remarkas, ke 
lu ne plus es Akademiano. En 1’ antea statuti stipulesis ke 1’ Akademio elektesas por 6 
yari. Ta tempo de longe pasis, e segun la statuti alegita da S° de Beaufront lu ipsa de 
longe ne plus es Akademiano.” 

Yen exemplo dil danjero di legalismo! 

Ed ipsa Notzli expresis kurajoza penso: “Ea netransaktemeso di S° de Beaufront es 
nekomprenebla: es ridinda entravar 1’ agado dil Uniono per questiono di statuti.” 

On decidis do elektar nov Akademio e pos la konto dil voti (4 Septembro 1929) ol 
kontenis 11 membri (nam Yushmanov refuzis) to es: 5 dil anciena: Eesch, Notzli, 
Quarfood, Richardson e Roze, e 6 nova: Gross, Stor, Bakonyi, Houillon, Auerbach e 
Meazzini. 

Eouis de Beaufront esis do izolata, sen Akademio, nur kun Guignon, 1’ amiko del unesma 
yari. 

Tamen il ne rezignis: il replikis “a la reprochi di netransaktemeso” per artiklo sur tri 

pagini en sua revuo (Oktobro 1929) kun titulo Komitati e statuti, altra fazo dil vana 
polemiki pri ne-valideso. 

En ta sama numero J. Guignon deskovras to quo esis probable la real motivo, per pledar 
por koopto-sistemo: “mem e precipue 1’ Akademii rekrutas su per koopto. Tale omno tre 
bone sucesas en la ciencal domeno.” 

L. de Beaufront reaktis anke per organizar nova grupo: la Propag-Idista Liguro por qua il 
obtenis adhero di 53 personi (decembro 1929), la kemo dil adepti dil stabileso, e pose 
1’ Idala Guiderio por ti qui “voluntis aceptar devote plear la rolo di Guideri pri gramatiko, 
vorti e stilo.” 

Ed en sua revuo Bulletin Frangais-Ido de la Langue Auxiliaire il duris repetar ancien 
argumenti, ofte obsoleta, kelkafoye tamen interesiv ankor nun. 

On povas anke glanar ibe astoniva paradoxi, exemple (Marto 1932) texto da Guignon: 
“Advere linguo ne absolute bezonas Akademio. La nacionala lingui ne bezonis akademio 
por krear ed uzar sua idiomi. La divers Akademii naskis pos 1’ uzo.” Od en un ek last 
artikli da de Beaufront, sub titulo Ni esez prudentega, la konsilo lasar 1’ insigno en sua 
buxeto: “Tale, on ne plus darfus vidar [...] en ITdistaro societo vizanta eskapar 
1 ’ autoritato dil guvernerii o diminutar la patriotismo nacionala.” ...! 

En Lebmaro di 1933 mortis lua konfidencario ed amiko Kanoniko Guignon, e ye la 8-a di 
Januaro 1935 il anke livis. Erste pos kelka semani 1’ Idistaro saveskis pri lua morto. 

En sua unesm artiklo en Progreso (1908) kand “Ido” esis ankor pseudonimo di 
nekonocato, il nomizis su ipsa “kompatinda Ido”. Certe ya ni povas kompatar pri ta solitar 
ed enigmatoza destino. 

4. L’ Idisti e i’ eufonio 


En 1’ antea quar chapitri aparas alta figuri dil Interlinguistiko: Ostwald, Jespersen, de 
Beaufront e Couturat. Ni ne nomizez li “genii”, nam quon signifikas exakte ta vorto? Ma 
ni skribez plu simple: quar serioza homi, qui studiis kun konvinkeso e kun kompetenteso 
la problemo di auxiliara linguo. 

Ed en singla kazo quaze baz-ideo, general principo servanta quale direktiva lineo: 
raciono, progreso vers simpleso, stabileso, equilibro, nocioni certe distinta ma konci- 
liebla. 

Ma pri 1’ eufonio ni ne trovas un autoro, qua esus tale la centro dil serchi. Certe Eusana e 
Quarfood studiis plura punti e trovis meditind idei, certe plura ceter Idisti e precipue 
skripteri atencis la temo dil eufonio, ma lo es desfacil extraktar preciza sintezo. 

E tamen ante mem la nasko dil vorto Ido, la futur Idisti havis profunda deziro vers 
eufonioza soni. E lo restis distingiva karaktero. 

Ma kande li probis studiar la naturo dil eufonio, li apene sucesis trovar certa kriterio. 

Eo ne povas astonar: en omna idiomi generale on mixas eufonio ed extera elementi: 
sentimenti, grafio, tradicioni, stilistiko, e simila konsideri, qui produktas stranja mixuro ed 
impedas studiar racionoze la temo. 

Anke che 1’ Idisti eventis ta fenomeno psikologial. 

Okuras tamen granda kontrasto: 

En preske omna lingui on ne sucias pri eufonio: soni kakofonioz es aceptat e konsiderata 
normala: on ne mem koncias lia ledeso. 

E’ Idisti vice lo havis idealo por bela soni, se mem serchante li kelke konfuze, ofte sen 
metodo e nur segun cirkonstanci. 

Ni probez do foliumar segun kronologial ordino. En le Conclusions du rapport sur l ’etat 
present de la question de la langue internationale (1907) redaktita da Couturat e Eeau, sis 
paginedi e duimo koncernas fonetiko. Ma sub ta titulo 1’ autori traktas precipue problemi 
pri eufonio. Ne tote tamen, nam pri la naturo dil diftongi li analizas ta soni segun general 
explori da kompetenta filologi. 

Ma la maxim grand parto dil studiuro esas cirkonstancal, to es kritiko pri desfacila soni dil 
Esperanto e do pri necesa reformi ed ameliori. 

Kad on povas, trans ta partikularaji, extraktar general opinono? 

Yes, 1’ autori sugestas aplikar la “principo dil minima esforci” anke por la pronunco, to es 
praktikale “la formo (dil vorti) qua povas esar pronuncata da omna populi”. 

Evidenteso certe por internaciona linguo (ma quan tamen multa linguifisti tote neglijis). E 
ta “ ‘formo maxim facila’ devas prevalar (se mem ol havus karaktero tro nacional, Italiana 
vel Hispana).” 

Ea facileso por pronunco esez do leyo e regulo. 

Sen esar estetikal ta kriterio tamen produktas bel e komoda soni e ni trovas ibe 1 unesma 
refero ye 1’ Italian e Hispan eufonio. 

Dum la yaro 1907 en la Compte rendu des travaux du Comite, pagino 14, ni trovas en la 
judiko pri Novilatin da Beerman: (tradukuro) “Tandem 1’ eceso di vokali kom flexioni e 

kom artikli produktas frequa hiati, qui nocas 1’ eufonio di la linguo”. 

Lo esas tre stranja, ne pro repulsar tro frequa hiati, ma pro ke pose on obliviis ofte, ke 
anke 1’ Ido-linguo sufras pro frequeso de hiati. 

Ofte ma ne sempre, nam artiklo en Progreso di Novembro 1908 traktas ta temo sub la 
nomo “monotoneso”: “kelki mallaudas nia linguo pro la monotoneso di la finalo -o ed -a. 
Sed unesme ta finali ne devas esar acentizita (quale la Franci tendencas facar) li devas 
audesar ma ne tro audesar”. 

L’ artiklo duras per propozar elizionar la finalo -a por igar la parolado min monotona ed 
anke plu fluanta, to quo es natural ed eventas spontane “konforme a la lingual sentimento 
di la lingui qui posedas acento tonika”. 

En anteriora frazo 1’ autoro (Couturat) aludas moyeni “por evitar kolizioni di 
konsonanti” ed il mencionas ke “punto”, “funciono” esas Italiana e Hispana, do signo di 
“natural evoluco”. 

Tale ja dum 1’ unesma periodo Couturat ipsa montras la du rifi: la shoki di vokali e la 
shoki di konsonanti. Tal obstakli esas danjeroza certe ne nur en Ido ma en omna linguo: lo 
es avantajo konciar lo, ma to restas problemo evitar li amba. 

Un yaro pose Couturat publisis en Progreso di Novembro 1909 artiklo kelke astoniva. 
Pos explikir tri motivi por deskonsilar “aplikar nia linguo a la poezio” il adjuntas, ke 
tamen ol esas kapabla di tal aplikado pro esar plu belsona, plu fluanta, plu facile 
pronuncebla (kam Esperanto), “aparte pro ke ol ne kontenas multa diftongi qui igas la 
sono malklara”... per la pureso e la simpleso di sua vokali ol similesas a 1’ Italiana” “qua 
es ne nur la max belsona linguo, sed anke la max apta a la muziko”. 

Eo semblas unesmavide stranja deskonsilar uzar ol por poezio dum agnoskar samtempe, 
ke ol havas por lo la necesa qualesi. Ea paradoxo es explikebla nam la deskonsilo 
kompozar poemi en Ido devenas de altra motivi, qui ne koncernas eufonio ed esas exter 
nia temo. 

Eo precipua es la fakto, ke Couturat hororas la diftongi e judikas ke la pureso dil silabi 
grantas al Idolinguo harmonio ed eufonio. 

II insistas itere en Progreso di januaro 1910, pagini 701 e 703, explikante ke la gramatikal 
finali esas necesa ne nur por “la quika komprenebleso” ma plus por “la belsoneso e facila 
pronunco”, e ke, se on admisus la propozo da S° Boeke, to es “supresar omna final vokali 
en nia linguo” o se nur on “malmultigas li”, nia linguo divenus amaso de stoni rulanta 
krude e bruise unu sur 1’ altri, quale Universal. 

Esas do facila konstatar, ke dum 1’ unesma periodo 1’ Idisti sucias precipue pro la diftongi 
e la shoki di konsonanti. Eo es normal: li regardis ya du evitenda modeli: tam 1’ Esperanto 
tam la Neutral tote neglijis la facileso por pronunco e li propozis sive nazala, sive 
“chuatra”, sive hard e sika soni. 

En Mondo di junio 1928 H.E. Koopman (de Rhode Island) opinionas, ke Ido posedas 
belsoneso “en plu alta grado kam la plu multo di naturala lingui” e ke ol “semblas esar 
vere Romanala linguo”... “la sola ek omna ica projeti, qua por me posedas charmo, quan 
me sentas en 1’ Italiana od en la Sueda.” Ed en la numero di Decembro 1923 (pagino 387) 
E. Schneeberger explikas, ke en Ido la finala vokali servas ne nur por indikar la 
gramatikala speco di la vorto, ma “klare separas un vorto del altra e ta separo esas tre 
necesa” “precipue importanta por linguo parolata en internaciona kongresi”, ed il pensas 
ke “segun harmonio ed akustikal (fonetikal) ed oratoral vidpunto, Ido okupas la justa 

voyo inter Espo e la Latinala sistemi.” 

Omna judiki semblas do tote koheranta: la final vokali servas, ultre altra funcioni, por 
evitar la shoki di konsonanti, e facar la pronunco e 1’ audo plu komod e plu sonora 
samtempe. 

Poki tamen atencis 1’ altra latero: la shoki di vokali o hiati. On povas komprenar lo: en 
ista kazo la problemo ne koncernas 1’ emisar o perceptar deskomoda soni, nam lo es facila 
pronuncar plura sequanta vokali, e tal fenomeno es frequa en certen idiomi, exemple en 
Oceania. Ma lo es plu desfacil bone distingar li rapide. E lo precipua es la jeni, quin la 
hiati produktas che 1’ audant oreli, admisante tamen ke lo povas tre variar segun la 
fonetikal kustumi e la personal sento pri la harmonio dil soni. 

Louis de Beaufront konciis ta latero dil eufonio: ni lektas en lua Kompleta Gramatiko 
Detaloza (1925, pagino 30) remarkinda frazo insertit en fragmento traktant altra temo, to 
es pri la loko dil adjektivo sive avan sive dop la substantivo. 

Pro ke “che omna linguo en la parolado sorgata on selektas la maxim plezant ordino dil 
vorti” ... “konsultez 1’ eufonio e nome evitez la hiati se to esas posibla: aquo pura, alno 
alta, alta querko, inteligenta pueri, argumenti konvinkiva plu plezas al orelo kam: pura 
aquo, alta alno, querko alta,pueri inteligenta, konvinkiva argumenti.” 

II ne distingas la diversa sorti de hiati (qui tamen existas, ma lo traktesos en aparta 
chapitro), ma lua merito es granda, nam il perceptis la problemo ed esbosis solvo cis la 
limiti dil liber ordino dil vorti. 

Ed en la numero di Julio 1926 dil revuo Mondo, trovesas long artiklo kontenanta dekedu 
paginedi: ol es tradukuro da P. Ahlberg di studiuro da Profesoro Adolf Noreen kun titulo 
Om sprdkriktighet (pri linguala korekteso). 

La maxim granda parto dil artiklo traktas la divers opinioni pri la temo ed esas ecelanta 
rezumo, nun ankor utila kom bazo por historio di linguistiko. 

Ni remarkez, ke 1’ autoro exploras la temi segun la vidpunto dil nacional idiomi. Ma sur 
pagino 185 ni trovas fragmento qua nevole koncernas nia linguo. 

L’ autoro laudas la valoro dil vokali e precipue dil /a/ e pos asertir ke grandaparte pro 
1’ abundo dil vokali 1’ Italian idiomo superesas la Germana, Rusa e Lranca lingui, il duras 
tale: “E ke la a-richa Sueda linguo precize per ico superesas la Dana linguo, tante a-povra, 
darfas forsan konsideresar kom egale komune agnoskata.” 

Yen agreabla justifiko por la linguo dil Idisti. 

Ma tale lu duras: 

“Tamen validesas la regulo To moderata esas maxim bona’ anke pri vokalabundeso, nam 
akumulo di vokali sucedanta esas vere sonora, ma tamen min klara. Ico dependas de la 
glit-soni, qui preske sempre produktesas en hiati, e diminutas la precizeso dil dicerno.” 

De to ni povas deduktar ke generale on agnoskas la desavantaji di la hiati, ne nur pri 
1 ’ eufonio, ma mem pri la dicerno dil soni e do la komprenebleso di lo signifikata. 

Semblas ke lo esas evidenta e ke la bona solvo es posibla en Ido per elizionar le /a/ dil 
artiklo, dil adjektivi e dil participi en la grado necesa por evitar hiati. 

Ma dume certen Idisti duris tre pavorar pri la konsonant-akumuli. 

E pro la diverseso dil opinioni, o plu exakte dil senti, pri la frequeso dil elizioni e la 
posibleso di altra elizioni, eventis kontroversi. 

Paolo Lusana, prezidero dil Akademio (influata da de Beaufront) redaktis pri ta temo long 
artiklo kontenant aproxime sep paginedi (en Ofical Informilo dil Ido-Akademio, numeri 4 
e 5, 1928 e 1929, quale indikita sub influo di de Beaufront) sub adequata titulo “Pri e por 
1’ eufonio di Ido.” 

Tre serioz esas lua studiuro, quankam ol devenas de okazional cirkonstanci, to es: 1’ afero 
dil frequeso dil elizioni. 

Ni savas, ke kelka monati anteriore (februaro 1928) 1’ Akademio per sua cirkulero N° 55 
admisabis la fino dil “periodo stabilesala” e memorigante 1’ elizioni ja permisita dil -a 
final dil adjektivi e participi, admisis ank elizionar la finalo -as dil verbi, “Omnafoye 
kande 1’ eliziono di -as ne povas produktar obskureso e kakofonio.” 

En la numero 1 di ta revuo Louis de Beaufront publisabis artiklo sub titulo “Ka krulus e 
mortus Ido?” per qua il exploras klaramente la posibleso elizionar anke la finalo -o en 
kategorii (quin il explikas) qui impedus konfundo kun verbi elizionita (prezent 
indikativo). 

L’ elizioni semblis esar 1’ apta moyeno facar 1’ Idolinguo plu spontana, plu elegant e 
samtempe plu “natural”. 

La skopo dil esayo da Lusana, quan il sinceramente deklaras esas serchar ed indikar “la 
justa kriterio” por uzar elizioni sen eceso. 

Por atingar lo il insistas pri la “frapanta simileso” inter 1’ Ido, 1’ Italiana e la Hispana”, per 
plura punti, quo “pruvas la lego dil analogeso”, ed il prizentas plur exempli montranta la 
karaktero granda-parte nov-Latina e precipue Italiana-Hispana dil Idolinguo, koncernante 
1 ’ eufonio. 

II sequas tale 1’ Idala tradiciono e lua studiuro es konvinkiva. 

E tamen il adjuntas astoniv aserti pri qui on povas dubitar: segun lua penso 1’ Italiana (“la 
maxim fluanta ed eufonioza ek omna vivanta lingui”) es anke la “minim reguloza e la 
minim submisata a fixa reguli pri la vortifado e la frazkonstrukto” (Ista duesma judiko 
esas tre stranja, nam 1’ Italiana es ofte plu reguloza kam to quon ol aspektas unesmavide e 
certe plu reguloza kam plur altra idiomi en Europa.) 

Same kontestebla esas anke 1’ aserto ke “quante plu granda es la regulozeso di 
mondlinguo, tante min granda es lua eufonio” to quo es ne altro kam nepruvebla 
postulato. 

Malgre lo 1’ autoro studias tre kompetente la problemo dil eufonio e partikulare 1’ eufonio 
di linguo servanta por internaciona skopi. 

Quaze divinante nocioni, qui kelka yardeki pose admisesos sen hezito, il skribas: 

“On povus anke dicar, ke 1’ eufonio o belsoneso di irga linguo, sive naturala, sive 
artificala, grandaparte dependas del orel-edukeso di ca o ta persono”... “plu o min kapabla 
dicemar sono eufonioza”... 

E kand il propozas la “justa kriterio”, quan il serchabis, il indikas ol tre klare: 

La supreso dil final vokalo -a (e mem “la finalo -a^”) povas en certena kazi augmentar 
1’ eufonio di Ido, 1’ eliziono es facenda “kande 1’ eufonio sugestas ol, e... precipue kande 
1 ’ adjektivo es sequata da vorto komencanta per vokalo, e nur rare kande ol es sequata da 
konsonanto.” 

Tre saja konkluzo certe, ma qua esus plu adequata mem se on precizigus tale: “dicernoze 
kand ol es sequata da konsonanto, e plu skarse mem kand ol es sequata da 

plura konsonanti.” 

Tale sen mem skribir la vorto “hiato” Lusana trovis praktikal moyeno por evitar ol en 
proza texti. 

Kad il konciis la problemo di la hiati en versi? No, tre probable pro ke 1’ Italian idiomo 
trovis sistemo por eliminar li en poezio kompozita da versi, adminime ne segun la grafio, 
ma segun la pronunco, to quo es en ta kazo lo precipua. Ma to es altra temo, traktend en 
altra chapitro. 

En Progreso di Novembro 1931 (pagino 302) J.M. Choblet ne hezitas uzar la vorto 
“hiato”. 

“...sen ta supreso (dil finalo -a dil adjektivo ed artiklo) la sono /a/ esas ya multe tro 
frequa.... To efektigas multa hiati desagreabla pro ke la sono /a/ es min dolca kam 1’ altra 
vokal soni. Pro to, 1’ adjektivo ne variante pri genro ed nombro, ni darfas sendetrimente 
supresar lua dezinenco -a omnafoye kande ol esus neutil o jenanta.” 

Ed il citas statistiki pri la nombro dil vokali en Ido, qui quankam aproxima esas bona bazo 
por verifikenda konti. 

Do pos duadek e kelka yari 1’ Idisti atingis praktikal solvuro pri 1’ eufonio di sua liguo: 
admisar nur vorti komode pronuncebla dal omna populi, e pro ta skopo evitar harda 
diftongi e nazala soni, diminutar segun lo posibla 1’ akumuli tam di konsonanti kam di 
vokali. 

Anke pri 1’ eufonio li atingis do la “meza voyo” dezirita da Couturat, o per altra vorto: 
1’ equilibro. 

En yaro 1933 aparis broshuro en mikra formato kun atraktiva titulo: Lo bela kom principo 
linguala, da S. Quarfood, Prezidanto dil Ido-Akademio. 

Ea verko esis edituro dal Ido-Centrale en Berlin, e la texto imprimesis en la numero di 
januaro 1933 dil Mikra Buletino. 

Ta revuo, qua balde lore mustis cesar sua labori, esabis dum deko de yari vera modelo por 
inteligenta propagando. 

Pri lua heroal debuti ni povas lektar kun emoceso parto dil naraco da Max Jacob 
(Antologio II, pagini 66 e sequanta). Evitante sempre sterila polemiki, ol adportis 
singlamonate al Idisti bon ed interesiva texti pri diversa temi. 

En 1’ ultima numero di ta yaro 1933 on trovas la sequanta programo, en artiklo da S. 
Quarfood e H. Jacob, sub titulo: La voyo di Ido: 

‘Tdo devas esar sat facila por esar la linguo dil laboristi ed anke sat preciza por esar la 
linguo dil ciencisto, e sat nuancoza por esar la linguo dil mondo-literaturo.” 

Kad esus posibla rezumar plu bone la motivi, la skopi e la metodi dil Ido-linguo? 

E ni povas konstatar, ke segun la pensi di ta perseveroz Idisti, ta tri postuli esas 
konciliebla. Certe! bon utensilo povas esar samtempe komod, efikant e bela. 

Ek ta tri necesa qualesi Quarfood atencis partikulare la triesma: 1’ apteso por facar 
eleganta verki. 

Eo ne pov astonar; kun kulturo sur alta nivelo, tam pri 1’ antiqua kam pri la modema 
literaturo, Quarfood esis kompetenta pri tala temo. 

Ma lua verko esas nul kompleta traktato, nur esayo en qua il developas idei naskinta pro 

la cirkonstanci. 

L’ okaziono es la decido N° 1980 dil Akademio, publisit en 1’ unesma numero dil nova 
Progreso (januaro 1931): 

“L’ Akademio admisas general e publika diskuto pri la fonetiko.” E la sekretario explikis: 
“la fonetikal fundamenti es diskutenda e fixigenda, pro ke la fonetiko determinas omna 
cetera lingual aspekti.” 

En la sequinta numeri multa kompetent Idisti adportis kun entuziasmo idei e propozi, por 
facar la linguo plu bel e tale mem plu konform a lua skopo. 

Tamen on konstatas, ke preske omni agis grav eroro: vice studiar aparte la soni (e do 
1’ eufonio) e la grafio (metodo por skribar la soni) li ofte mixis amba nocioni. 

E tale la diskuti deviacis precipue pri la digrami [ch] e [sh], e la litero [c]. 

Giacomo Meazzini esis preske 1’ unika, qua komprenis la necesa distingi ed explikis lo en 
artiklo sub titulo: 

Remarki pri grafismo. 

Nun la problemo pri [ch] e [sh] es obsoleta; ta du digrami es nun internacione komprenata 
kun 1’ Angla pronunco (quan adoptis 1’ Idolinguo) pro la mondal influo dil Angla linguo. 
Ma la litero [c] permanas kom iritant obstaklo por omna sintezita linguo. 

Zamenhof, Couturat e de Beaufront ignoris o repulsis la problemo; tal atitudo ne povas 
helpar: ol duras existar. On savas, ke en plura Eatinid idiomi la litero [c] (ed anke [g]) 
reprezentas sono varianta segun la vokalo, qua sequas ol, to es sive la sono /k/, sive la 
sono /s/. 

Quankam olda fonetikal reakti povas explikar ta fenomeno, konservar ol es neracional 
atitudo. Tamen absurdajo repetita dum multa generacioni e dum plura sekuli tandem 
aspektas normala. 

Quale do konservar la formo di vorti tote intemaciona, e samtempe insertar li en 
koheranta grafial sistemo? Tal es la problemo. 

Eleganta solvi es posibla (plez vidar en 1’ ultima chapitro) e kelk Idisti deskovris oli. Ma 
la timo pri noveso semblas ankilosar, e pro to vice serchar omna posibla reformi od 
ameliori, kelki diplasis la problemo e li objecionis kontre la sono /ts/ ipsa, supozita “leda”. 

En du fragmenti di sua studiuro Quarfood kritikis tal aserto ed il trovis por defensar la 
sono /ts/ exempli konvinkiva, tam en 1’ antiqua Greka kam en la modema Germana. II 
povabus adjuntar la kazo dil Italiana, sonor ed eufonioz idiomo, qua toleras sub diferanta 
grafii la sono /ts/. 

Ma Quarfood ne propozas maniero por skribar ta sono, e vere, to es afero ne di estetiko, 
ma di grafial tekniko. 

Pos traktir tale to quo esis 1’ okazioni di lua verko, Quarfood exploras vicina temi: li 
havas komuna punto: 1’ influo di extera faktori modifikanta la percepto dil soni, ne 
fizikale, ma psikologiale. Multa li esas: kustumo, espelo (to es: grafio), skopokonformeso, 
humana valoro, signifiko dil vorti, asocio dil idei e tale pluse. Exemple: Quarfood 
konsideras la Greka kom posedanta valoro pro esar la linguo di Sokrates. 

Omni esas quaze rezumo di chapitro, meritanta detaloza developo. Es vera ya, ke konciant 
o nekoncial reakti agas influo ye la sento dil eufonio, ed inter altra, la soni dil 

infanteso semblas bela, ed on judikas tre leda 1’ idiomo dil enemiki. Por ti qui ne savas la 
signifiko, la vorti “armoro” ed “amoro” sonas egale bela, ma tote ne por ti qui komprenas 
li! 

Tala temi es tre interesiva, ma ni agnoskez, ke li koncemas la psikologio dil eufoniala 
sento plu exakte kam la pure fizikal ed akustikal eufonio. 

En lasta parto di sua verko Quarfood respondas a kritiko reprochant al Ido-linguo 
monotoneso dil soni. E pri ta punto il remarkas, ke on ne devas konfundar monotoneso, 
regulozeso e simetreso, ke “omno ed omni tendencas a regulozeso e simetreso: la homala 
korpo, la formo dil folii... di la sama arboro” ed adjutante altra exempli, il asertas ke to 
esas “kontributo a la beleso”, kande “on per un sola regardo povas perceptar e komprenar 
lo tota e la parti di ulo.” 

Certe on ne povas negar, ke la vivanta naturo kreskas ed existas segun simetreso. Es facil 
ank observar, ke la homi prizas la simetra formi: 1’ arkitekturo, 1’ arto dil gardeni, dil 
mobli, dil juveli e mult altra pmvas lo tote klare. E mem to quo unesmavide aspektas 
dessimetra, rezultas reale de plu komplexa simetreso. Simile ank on povas apreciar la 
simetra harmonio di texto en Idolinguo. Eo es plezuro samtempe por la vido e por 
1’ intelekto. Ma ka to valoras anke por 1’ orelo, plu exakte por 1’ audo? Sen dubito, nam en 
mult idiomi la motivo dil rimi (sive komencala, sive finala) esas precize la simetra repeto 
di sono agreable perceptita (precipue en kurta versi). 

Ma to esas tamen quaze sur la marjino dil temo; qua es la fizikal eufonio. 

Kad esus posibla eskartar irga extera influi psikologial od intelektal e studiar 1’ eufonio en 
strikta senco? 

O ka vice lo esus preferinda renuncar pri tala serchi, ed admisar la personaleso, la 
relativeso di omna sento di eufonio, e citar la mezepokal axiomo “De gustibus et 
coloribus non disputandum”? 

Ma precize pri kolori e formi, certe singlu havas sua propra gusti, ma lo ne impedas studii 
e konkluzi pri exemple la “varma” e “kolda” kolori, pri lia harmonio, e pri la geometriala 
formi e 1’ arto dil proporcioni. 

On ne darfas anke abandonar 1’ ideo di fizikal eufonio, racionale studiebla. 

To povas semblar vana pri la “natural” idiomi, ankilosat en fonetikal e subkoncial 
kustumi, ma lo es posibla pri lingui konstruktita e sintezita. 

Zamenhof e Rosenberger neglijis ta problemo; influate da sua personal audo-povo e 
fonetikal kustumi li kredis oli esar komuna che omna homi. 

Schleyer, kontraste, kun konoci fonetikal plu vasta, suciis la komodeso di pronunco dil 
konsonanti. 

Pri un punto lo esis mem pasable komika: il eliminis la sono e la litero “r” e konseque ni 
trovas exemple en lua vortaro: filabel, adapto di Feuerberg (volkano). Tale il agis nam 
segun lua penso la Chiniani povas apene pronuncar la sono /r/. Or til nun on trovis nul 
kazo di Chiniano qua lernis ed uzis Volapiik... Pri la vokali tamen il admisis le /6/ e le /ii/ 
qui sonas desagreable che multa populi. 

Ni remarkez, ke en la raporto dil American Philosophical Society, dum yaro 1887, 
trovesas sugesto N° 6, segun qua: “la linguo havez nur la kin pura vokali: a, e, i, o, u, ma 
nul despura vokali a, o, ii”. 

E to es forsan 1’ unika punto pri qua de lore 1’ Interlinguistikisto havis unanimeso. Ta 

raporto, qua kontenas enumero dil necesa qualesi di bon intemaciona linguo, explikas ank 
en sua 9-esma punto, ke la soni devas esar ne nur facile pronuncebla, ma mem agreabla 
por 1’ orelo, ed indikas por to la valoro di la Hispan idiomo nam “la pura Kastiliana 
Hispana venas maxime a tal ideala fonetikaleso”. 

Esas altra texto same signifikiva: la programo da August von Grimm, en yaro 19860 (ja 
citit en 1’ unesma chapitro). Inter mult altra idei original e profunda samtempe, 1’ autoro 
skribas, ke “la linguo devas esar harmonioza, fitanta por poezio e kanto”, ed il propozas 
por modeli la soni dil Italiana ed anke dil Madyara (quin il bone konocas). Explorante ta 
temo il trovas, ke tala harmonio devenas grandaparte de la fakto, ke la maxim multa silabi 
konsistas ek un konsonanto ed un vokalo (lo koncernas la soni, ne la grafiala formi). 

Tale ta prekursori vidis 1’ importo e la naturo dil eufonio plu klare kam mult idiomforjisti. 
Eo es normal, nam li havis nul personala skopo. E’ inventeri di lingui, vice lo, defensis 
sua propra verko kun ambicio, forsan tre naiva, ma qua simile ad irg ambicio perturbis lia 
judiko-povo. 

Tale anke, pro ke li nek praktikas person-kulto, nek esotera skopi, 1’ Idisti povas 
liberamente durar sua esforci vers eufonio. 

Eorsan konfuze kelkafoye, nam sub ta vorto esas du vicina nocioni: agreableso dil soni, e 
distingebleso. Pri 1’ agreableso, desfacile on sucesus eskartar 1’ influo di psikologial 
faktori; ma pri la distingebleso, partikulare necesa pro intemaciona linguo, ni disponas 
nun nov elementi. 

On ne darfas ignorar la deskovri da Doktoro Tomatis. 

Studiante kom experto la perturbesi dil oreli, e diversa surdesi, lu arivis til preciz exploro 
dil audo-povo. II mezuris fizikale la soni produktata da la homala voci, e perceptata dal 
oreli. E yen la deskovro: lo varias segun la divers idiomi. Ta difero ne devenas de 
anatomial od etnal motivi ma de la voci audita dum 1’ unesma yari dil vivo. Tale multa 
homi divenas quaze surda pri la soni quin li ne audis dum sua infanteso. 

Or la frequeso-bando mezurat en Herz diferas astonive: exemple: aproxime inter 1 000 e 
2 000 por la Eranca oreli, de 2 000 til 4 000 por 1’ Italian oreli, e til 8 000 Herz e mem plu 
alte por oreli Angla e Slava, qui povas perceptar omna parolata soni. 

Doktoro Tomatis inventis aparati “elektronal orelo”, por “apertar” la percepto dil soni e 
tale faciligar la lemo dil lingui. Ultre lo lua deskovri posibligas komprenar fonetikal 
fenomeni til nun ne explikita; tale exemple: la tendenco dil vokali a divenar diftongi en 
Angla, la nazala soni di la Eranca, la graveso dil soni en Hispana, la distingebleso dil soni 
en Italiana, la facileso dil Rusi e Poloni por lemar irga linguo, e tale pluse. 

Ed unplusafoye ni povas apreciar la lucideso di Eouis de Beaufront, qua multa yardeki 
ante ta deskovri agnoskis la monotoneso dil Eranca soni (“fluanta quale aquo de 
robineto”). 

Pri ta sama temo yen frazi di skriptero (ne Eranca) redaktint en Eranca linguo (1990): 

“On cantonne nos jeunes dans une langue dont la bande de frequence est plus etroite que 
celle des autres langues europeennes, et lorsqu’on veut les en faire sortir, leur oreille a 
deja perdu une bonne part de ses capacites, faute d’utilisation." (Roland Soyeurt, Le 
chagrin des profs (Ea chagreno dil profesori, 1990) di quo yen tradukuro: “on enklozas 
nia yuni en linguo di qua la bando di frequeso es plu streta kam ta dil cetera lingui 
Europala (to es: la Eranca), e, kand on volas ke li ekirez de ol, lia orelo ja perdis granda 

parto di sua kapablesi, pro manko de uzado.” 

Tristigant e vera konstato, grava judiko pri la nociveso dil lingual shovinismo, ma qua 
montras, ke on komencas nun egardar la deskovri di Tomatis. 

Ma ka ni kom Idisti povas cherpar util konkluzi? 

Certe, sur plura tereni: 

On konstatis dum Idala konferi durinta dum kelka dii remarkinda fenomeno: dum 
1’ unesma hori 1’ Ido parolata es influata dal fonetikal sistemo di la kustumala linguo di 
singlu. ma pos kelka jomi ta diferi diminutas gradope (ecepte che la Franci qui duras 
acentizar la dezinenci vice la radiki) e lore la konferani uzas pronunci simil e mem preske 
komuna. Esus interesiva mezurar la soni dum la komenco e dum la fino di tala periodi. 

Ultre lo plurfoye on raportis (inter altri Csatkai) altra fonetikal fenomeno: 

Dum la jorni sequinta la fino di konfero, ti qui partoprenis iluzionas ofte audar ne 
konocata personi parolar Ido. Kad on ne darfas konkluzar, ke lua soni bone fitas en la 
fonetikal sistemo di preske omna lingui Europana? 

E tandem e lo semblas mem plu importoza, nun on komprenas la durinta deziri dil Idisti 
konsiderar la fonetiko dil Italiana kom imitenda modelo. To esis nul ideologikal o 
sentimental motivo, nul arbitrial kaprici, ma profund instinto di qua nun aparas la vera 
kauzo: 

Situat en la frequeso-bando inter 2 000 e 4 000 Herz, 1’ Italiana soni okupas centrala loko, 
ed es do pronuncebla ed audebla da preske omna populi. 

Ultre lo ta soni, ne tro multa sur larja bando, e konseque separita da neces intervali esas 
facile, dicemebla. 

E tala dicernebleso, fitanta por bona funcionado di linguo internaciona, produktas pureso 
dil soni, qua es certena formo di beleso. Eo justifikas 1’ emocigant esforci dil Idisti, lia 
longa serchi por atingar eufonio, per altra vorto: lingual estetiko. 

5. Serchez 1’ erori 


Ni supozez (e to es hipotezo, qua povabus eventar) ke Louis Couturat quiete durabus sua 
kariero di universitat-profesoro, sen irga intereso pri la problemo di linguo intemaciona, 
kad en tala kazo Ido existus? 

La respondo esas: yes! se ni egardas probo di sintezo di le maxim bona projeti dil epoko. 

Dum l’unesma periodi dil yarcento la temo di auxiliar linguo esis samtempe: bezono, 
deziro, e modo, e multa linguisti konsideris ol kom serioze studiend afero. 

Ma la respondo esas: no! se ni aludas linguo funcionanta sur bazo dil preciza stmkturo di 
Ido segun lua formo di la yaro 1914. 

Louis Couturat deskovris ol per sencesa laborado dum plu kam dek yari. Ta labori esis 
imensa: S. Auerbach, qua lore vizitis lu, atestis lo kun admiro plura yardeki pose. 

Nun la okadek numeri di Progreso, quin il direktis e redaktis til sua morto en agosto di 
1914, posibiligas a ni sequar monato pos monato ne nur la developo, ma 1’ evoluciono di 
lua idei. 

E to, quo evidente aparas es lua prudenteso: il ne admisas kun entuziasmo la propozi qui 
esas prizentata. Tote kontre lo il egardas 1’ objecioni, e ponderas sorgoze avantaji e 
desavantaji di singla modifiko. 

Ta metodo, ed ultre lo, lua deziro trovar koncilianta solvuri, montras mem plu klare 
1’ evoluciono lenta ma kontinua di lua linguistikal idei. 

E nun ni povas do explorar quietamente la direcioni di tal evoluciono e partikulare kad il 
forsan eroris pri certena problemi. 

Ni darfas agar lo liberamente, unesme pro ke nek nia pioniri nek ni havis to quon on 
nomizus “kulto por persono”, e duesme lu ipsa refuzus lo, nam il volis esar nur serchero, 
ne neeroriva, ma probanta konciliar to quo semblis kontrea, to es: linguo e raciono. 

Ma la pensi di Couturat ne formacas un sintezo: li trovesas en la revuo Progreso (plu 
multe kam 4500 pagini) plurfoye en artikli, ofte ank en noti, remarki, komenti, ek qui 
tamen aparas mem plu klare lua profund opiniono. 

Pos tal explori on deskovras paradoxa rezulti: on persistis reprochar a Couturat “erori” 
quin il ne facis, ma quin on false atribuis a lu, ma samtempe on insistis nule o poke pri 
plura punti, quin on povabus, e povus, egardar kom kontestebla e mem eroroza. 

La rolo di logiko 

L’ adepti dil sistemi pretendata naturala duris asertar, ke Couturat postulas logiko quaze 
matematikala, qua esas nek realigebla nek dezirata da la homi. 

Ante montrar per texti la falseso di tal akuzo, esas utila remarkar plura stranja fakti: 

De qua subkoncial tendenci originas tala hororo pri lingual logiko? Yen interesiva temo 
por psikologi e psik-analizisti. 

O ka forsan to esis nur surogato di argumento kontre Couturat e kontre lua linguo? Tal 
expliko es posibla, nam ta “naturalisti” enemiki di logiko tamen esforcis ofte por 
deskovrar ne-logikal reguli en 1’ Idala strukturo. Ni povas do konkluzar ke per 1’ ipsa 
fakto li kredis a la valoro di logiko. 

Logiko esas certe praktiko dil “analogeso”, to esas “sama kauzi produktas sam efekti”. Se 
on refuzas lo, nula ciencal o teknikal laboro esas posibla ed omna rezono krulas. 

Pro qual motivo to esus valida por omno ecepte por lingui? 

Pro quo studiar e docar logiko per idiomi quin on volas konservar ne-logikala? To 
equivalas a postular facar ort anguli nur per kripla squadri. 

Ma pos ta remarki oportas explorar serioze la real opiniono di Louis Couturat pri ta grava 
temo. 

Lua texti esas klar e preciza, ed oli eskartas irga dubito. 

Multi trovesas en esayo pri Louis Couturat, ma yen ta, quan ni povas egardar la precipua: 
“Segun il (redaktero dil revuo The Monist, en Chicago) linguo artificala devus esar 
‘algebro di la penso’ konstruktita a priori. La historyo montras, ke to es kimero ne 
realigebla; e ni, qui studyis aparte 1’ algebro di la logiko, repulsas tala ideo plu energioze 
kam irgu, malgre la kalumniema aserti di ula malsincera adversi, qui por defensar lia ne 
reguloza e kaosatra linguo, insinuas ke ni revas ula matematikala regulozeso e rigideso.” 
(Progreso di marto 1910) 

E yen mem plu decidiva: 

“To quo esas exter la logiko ne esas necese kontre la logiko; ed agnoskar la limiti di la 
logiko esas anke una de la taski di la logiko” (Progreso di Oktobro 1913 pagino 237). 

En altra texto ilu uzas la termino “praktikal logiko” (o “logikeso”) da Eouis de Beaufront. 

On povas do esar certa, ke la skopo, e la metodo propozita da Euis Couturat esis la 
“praktikal logiko”, e lo tote ne kom skopo ma kom moyeno. 

La plaso dil Idolinguo 

E’ esayo pri la penso di Eouis Couturat exploras anke detaloze 1’ evoluciono di lua judiko 
pri la plaso dil Ido en interlinguistiko. Esus ne utila traktar itere nun ta grava temo. 
Unplusafoye 1’ adversi di lua esforci probis pruvar, ke il separis segun du parti omna 
projeti por auxiliara linguo. 

To povas unesmavide semblar exakta, nam Eouis Couturat (e Eeau) determinis ya 
distingo di la sistemi “a priori” ed “a posteriori”. Ma li facis lo en verki redaktit en Eranca 
linguo, ante la fondo dil Ido, por ordinar 1’ imensa materialo dil projeti, dum la debuti di 
la nova cienco: to es 1’ Interlinguistiko komparanta. 

Ma ja lore li konsideris certena sistemi kom “mixtes”, to es “mixita”. 

E kande Couturat explikis sua propra konkluzo il judikis, ke 1’ auxiliara linguo ideala 
devus havar “aposteriori”-vortaro ed “a-priori”-gramatiko. 

Tradukante ta termini on povas dicar tale: la lexiko devas esar cherpita ek existanta lingui, 
ma la gramatikal strukturo devas esar “artifical” od “artefacita”. 

Pose kand il povis e volis praktikar ta duopla metodo, to es por 1’ Ido, il uzis prefere la 
vorti “intemacioneso” e “regulozeso”, ed insistis ofte pri la neceseso e samtempe la 
posibleso konciliar ta du postuli. 

Or, e to es evidenta, to quo es internaciona, esas per 1’ ipsa fakto “naturala”. II admisis do 
naturalatra influo por la vortaro. E balde anke por diversa punti; por afixi e por derivado, 
quin on povas konsiderar samtempe de lexikal e de gramatikal vidpunti, nam esus 
desfacila determinar rigoroza distingo. 

Ma pri la gramatikal stmkturo en strikta senco il persistis defensar sua prefero. 

E tamen, en la Conclusion du rapport ... presente au Comite (pagino 2) ni trovas la yena 
frazo: “M. Rosenberger (l’ autoro dil Idiom Neutral) a repondu qu’il est tout aussi facile 
d’obtenir la regularite avec des elements internationaux des elements non 
intemationaux”. 

II ne objecionis, ma egardis nule ta posibleso. Pro quo? Couturat deziris forsan pro 
taktikal motivi konservar formal simileso kun Esperanto, forsan il esis influata da Eouis 
de Beaufront, o forsan, e mem probabile il balde konstatis, ke Rosenberger ipsa, influata 
da de Wahl, faliis realigar tala regulozeso. 

Ma dum 1’ ultima periodo di sua labori, Eouis Couturat enduktis gradope altra ideo: 1’ Ido 
devas okupar centrala plaso en Interlinguistiko. II uzis por expresar lo plura diversa 
manieri, diversa ma tre klar e signifikiva: “meza voyo”, “bari-centro”, “punto di 
equilibro”. 

Ta metodo povabus esar fekunda, per egardar ne plus nur teorial principi, ma lo real, to 
esas 1’ existanta projeti o sistemi. 

E’ ideo esis ne nur konform a la skopi dil Ido-linguo, ma realigebla sen irga perturbo: per 
uzar la posibleso di “formi alternativa”, (explicite admisita por certena verbala formi). To 
produktus nul detrimento, nula perturbo, e ne ruptus la necesa kontinueso di la linguo. 

Plura kompetent Idolinguisti propozis sua projeti en ta direciono ma tote vane. Couturat, 
qua tamen admisis reformi od ameliori kun prudenteso e kelkafoye mem timideso, refuzis 
oli persevere. 

Konkluze: il eroris nule pri ta parto di la linguo, nam il deskovris metodo teoriale 
valoroza, ma il ne sucesis realigar praktikale omna konsequi. 


Harmonioza derivado 

On reprochis obstine a Couturat lua sistemo di derivado. Ma suficas studiar ol serioze, por 
konstatar ke il ne eroris, ma tote kontraste, ti qui, sive adversi, sive adepti, sive pro deziro 
kritikar, sive pro exajerata zelo, miskomprenis ta koherant e racional metodo. 

Ni remarkez unesme, ke il uzis sempre 1’ expresuro “nemediata” por qualifikar derivado 
qua bezonas nul sufixo. Semblas nun ke la vorto “direta” expresas multe plu klare ta 

nociono. 


Komenteri, ne nur exter ma inter 1’ Idistaro, kredis e temerare asertis, ke segun Couturat, 
sufixo esas necesa generale por derivado e ke konseque direta derivado esas o devas esar 
tre skarsa. 

Ni rekursez a la penso di Couturat, segun lua verki, e partikulare en 1’ okadek numeri di la 
revuo Progreso quan il redaktis til Agosto 1914. Ante lo tamen esas oportun analizar lua 
Studyo pri la derivado en la linguo internaciona. Ta duesma edituro esis, segun il, “ne 
sklavala traduko di 1’ unesma” (1907) redaktit en Franca linguo, e qua certe influis forte 
Louis de Beaufront. II profitis ya de sua experienco dum plura yari, ed ultre lo de multa 
reformi od ameliori prizentita dum 6 yari. 

On povas do egardar la texto de 1910 kom prizentanta sintezo di lua sistemo, ne nur ante, 
ma pos la fondo dil Ido. 

Parto tre interesiva esas ta qua explikas la derivado inter verbi e substantivi. Kad il 
impozas en omna kazi 1’ uzo di sufixo? Certe no! 

Por derivar direte de verbo en substantivo il admisas ol explicite: 

• Kande la substantivo “signifikas 1’ ago o la stando expresita da ta verbo”. 

• Kande “per extenso preske neevitebla, di qua nia lingui donas sencese exempli” 

“la sustantivo signifikas la esencal e nemediata rezultajo di 1’ ago, qua esas ofte 
ne-dicemebla de 1’ ago ipsa”. Exempli (inter mult altri): dekreto, izolo, kolekto, 
produkto, testamento, traduko, vundo, argumento,fumo, odoro. 

• Kande to koncernas natural fenomeno (quin segun la termini dil epoko il nomizas 
“meteori”) exemple: pluvo, nivo, grelo. En tala kazi on povas do uzar tre korekte 
formi kun o sen sufixo: imito - imituro, kolekto - kolekturo, solvo - solvuro, 
rezulto - rezulturo. 

En la sequanta pagini Couturat studias cetera kazi, por qui, kontraste, on devas uzar 
sufixo por expresar klare l’ideo ed il montras ke on devas disponar plura sufixi segun 1’ 
exakta naturo dil ago e di lua rezulto, nam exemple/endMro esas ne 1’ ago fendar. 

Ta parto di lua verko koncemas to, quon il nomizas la mediata derivado (to esas per afixi) 
ma sempre segun la sinso: verbo vers substantivo. 

Ma quo pri la sinso: substantivo vers verbol On asertas generale, ke Coutuat refuzis irga 
tala derivado e postulis uzar sempre sufixo; -agar, -ifar, -izar, ed altra simili. 

To devenas de surfacal e nekompleta lekto di lua verki. 

Tote kontraste, il distingas: 

a) substantivi expresanta objekti o koncepti; 

b) substantivi expresanta stando od ago. 

En 1’ unesma kategorio il ne bezonas citar explicite planti ed animali pro ke segun 
filozofial terminologio “objekto” esas omno perceptebla per la senti (Plez vidar en Dyer, 
pagino 243, “anything that comes within the cognizance of the senses”). 

Omnakaze, e to es lo precipua, Couturat judikas neposibla derivar direte verbo ek substantivo dil 
kategorio a). 

Eua motivi esas serioza: to genitus ambigueso, nam quon povus signifikar exemple: 
nacionar, foxar, anadar. En recenta Progreso trovesas artiklo en qua stranja e kelka-foye 
mem komika aparas la rezulti di tala “derivuri”, varianta segun divers idiomi. 

On povas cetere remarkar ke en Latina linguo la substantivi derivas generale de la verbi 
(ma ne la verbi de la substantivi) to quo esas normal e konform al atitudo di 1’ agema 
Romani, por qui 1’ ago esis quaze la bazo di la linguo. Couturat certe konocis lo, nam il 
redaktabis filozofiala tezo en linguo Latina. 

Per analizar profunde la naturo dil substantivi, Couturat deskovris do la duesma 
kategorio: la substantivi expresanta sive stando sive ago. 

II remarkis, ke malgre sua substantival prizento ed aspekto, ta radiki esas verbala, pro ke 
stando, e mem plu certe ago, esas exakte to quo karakterizas verbo. 

En tala kazi on ne povas timar pri ambigueso. Kelkafoye semblas mem ke nur pro hazardo 
radiko esas prezent en lexiko sub substantival o sub verbala formo. 

Kun la “praktikal logiko” qua guidis lua labori Couturat judikis do ke en tala kazi on 
povas derivar direte ne nur de verbo vers substantivo, ma mem de substantivo vers verbo. 

Ma ka ni revas asertante lo? ka lo esas iluziono? 

Certe no! ni povas trovar adequata texto, sur pagino 70, nerefutebla ma neglijit od 
obliviita: 

“La substantivo nemediate derivita de verbo signifikas 1’ ago o stando expresata da la 
radiko. Konseque ula verbo povas derivar nemediate de substantivo nur se olca expresas 
ago o stando; en ica kazo la verbo signifikas facar ta ago, esar en ta stando”. 

Segun ta principo ni povas do konsiderar exemple: nostalgiar, melankoliar, od originar, e 
tale pluse, kom formi tote korekta. 

E certe nul ambigueso esas posibla. 

To quo importas esas ne la min o plu granda frequeso di tala kazi, ma lo racionala dil 
metodo. 

Ma qual esis la kriterio qua guidis Eouis Couturat por deskovrar e por praktikar ta necesa 
distingi? 


La kriterio di Couturat 

On mencionas por deskovrar ol la “monosemio” (od “unasenceso”), segun 1’ unesma 
vorto uzita. Ma to esas plu exakte principo direktanta. Ea “renversebleso”, pri qua 
Couturat ofte insistis, esas nur metodo por satisfacar ta principo di monosemio. 

Ma nek monosemio, nek renversebleso povas explikar satisfacive la distingo di la du sorti 
de derivado, e partikulare ta qua relatas la substantivi e verbi. 

Oportas serchar la kriterio qua inspiris Eouis Couturat. 

Ni trovas la respondo en lua verki: to esis la deziro evitar irga posibleso di eroro, e di 
ambigueso. 

Ma kad il selektis adequata formulo por expresar ta kriterio? Unplusafoye ol ne trovesas 
en doktrinal sintezo, ma quaze spontane naskint ek la penso di Couturat. 

En Progreso di decembro 1911, pagino 631, ni povas ya lektar: Sekura komprenebieso. 
Certe Couturat uzas ol por partikulara kazo ma tote signifikiva. Se la komprenebleso esas 
“sekura”, quon on dezirus o postulus plu multe? 

Evidente lo ne interdiktas irar plu profunde pro motivi di precizeso, di estetiko, di 
eleganteso di stilo. Esas anke posibla emfazar ideo, ma la sekura komprenebleso esas la 
necesa minimo. E tale omno divenas klara. To explikas e justifikas la distingo di la du 
sorti de derivado sive direta, sive mediata. 

Ta kriterio evitas sive dubiti unaparte, sive pedanteso altraparte. 


Alternativa formi 

Esas evidenta, ke formi alternativa esas ne nociva por sekureso di komprenebleso. E ni 
konstatas, ke Couturat admisis explicite tala formi en certena kazi: lektesas od esas 
lektata esas exemplo inter multi. 

Cetere il skribis explicite (en Progreso di decembro 1908, pagino 563) “on povas dicar 
interesiva same kam interesanta, ed existas nula regulo, qua atribuas singla sufixo a 
singla verbo en Ido... omna afixi povas aplikesar ad omna radiki, se nur la generala reguli 
e la senco permisas”. 

Ni konkluzas do sen irga dubito, ke Couturat agis nul eroro pri tri precipua problemi: 

1) Ea plaso di Ido en interlinguistiko, quan il konceptis kom centrala. 

2) Ea rolo di logiko, qua segun il devas esar praktikala. 

3) Ea metodo di derivado, sur la bazo dil kriterio de “sekura komprenebleso”. 


Omisi e deviaci 

Se tamen ni studias la historio dil Ido pos la morto di Couturat, ni konstatas difero inter ta 
sistemo e 1’ eventi dum plura yardeki. 

Qua responsas pri tala deviaci? 

Ni povas vidar lo precipue quale rezulto de extera influadi. Couturat e Rosenberger 
(Tinventero dil Idiom Neutral) havis reciprok estimo e lia kontroversi situesis sempre sur 
alta nivelo, linguistikal e sen irga personal ataki. Ma pose de Wahl e R. Berger (adepti dil 
Occidental, devenint Interlingue) entraprezis persistanta kampanio kontre 1’ Idolinguo. Ei 
amba duris prizentar ol quale sistemo tote skemal ed artifical e praktikanta logiko 
superhoma. Esas desfacila kredar ke li pensis lo sinceramente, od ignoris la doci di 
Couturat (ni remarkez, ke Berger, lore Idisto, redaktabis longa studiuro por “E’ Ido 
justifie”). 

To esis plu probable taktikal manovro e forsan manikeal tendenco separar omno segun du 
bloki e negar la nuanci. 

Ma plur Idisti falis en ta kaptilo influate da Eouis de Beaufront, qua (ecepte dum kurta 
periodo en 1928) frenagis 1’ evoluciono di la linguo, interpretante omna reguli segun 
restriktanta senco, ed admisanta nur adjuntar kelka radiki. 

Ma tala fenomeno es frequa en irga fako: ofte 1’ epigoni impozas restriktanta reguli o 
pedanta komplikaji. 

To eventis anke cis certena limiti en Idolinguo. E pro to restis vakua la vera plaso: la 
meza voyo, la bari-centro. 

En yaro 1929 Jespersen probis okupar ol por sua Novial, ma ta sistemo indijis la necesa 
sonoreso. 

Pose de Belie e Frato Honore (qua mortis en i949) esforcis denove per e por sua Auxii 
por qua ii iaborabis “durante cinc ani de sua vita ai conciiiacione dei scoii schematic e 
naturai”, ma ta bei idiomo esis tro kompiikata ed oi restas nur kom verko da iinguai 
virtuozo, artai ma ne praktikebia. 

Ni devas anke memorar, ke dum ionga periodo eminent Idisti disipis energio por 
kontroversi pri “stabiieso” e “reformi”. Ta du nocioni sembiis unesmavide nekonciiiebia. 

Ma to esis, ed esas, faisa probiemo. 

“Stabiieso” esus ya quaze ankiioso, unesme dii struituro, e pose mem dii idei. To quo 
importas esas ia “kontinueso” to esas posibieso komprenar i’ anciena formi di iinguo. 

E to postuias, ke ia generai sistemo subisas nuia profunda perturbeso. Ma to posibiigas 
samtempe “reformi” o piu exakte “ameiiori”. Ma quaie konciiiar amba deziri? Tote 
simpie: per evitar irga supresi, ma iasar certena vorti e formi divenar gradope arkaika. 

En omna idiomi esas ya tai arkaikaji, uzebia segunvoie, e qui ofte grantas charmo en 
artoza stiio. 

Taia soivo esis indikita da Eouis Couturat ipsa, ma per aitra expresuri, kand ii admisis 
aitemativa formi. 

“Ameiiori en kontinueso” esas certe ia metodo praktikai ed eieganta samtempe por irar 
ad-avan restante sur ia meza voyo. 

Anke pri ta punto Couturat ne facis i’ erori, quin faise on atribuis a iu. 


Kuracebla erori 

Ma ii esis ne neerariva, ed oportas serchar ioyaimente kad ii forsan eroris pri aitra parti di 
sua iinguaia verkaro. 

Por judikar io ni ne povas evidente decidar segun nia propra gusto e quaiifikar “eroro” to 
quo ne piezas a ni. 

Quaia kriterio uzar? Yen: kad ii uzis neadequat o kontredicant argumenti por refuzar 
certena formi. 

Piurfoye to eventis. Ni probez expiorar oii serenamente. 


L’ exilita sufixo 

E’ idiomi, di qui i’ Ido volis esar la quintesenco kontenas plura centi o mem plura mili de 
vorti kun finalo -acidn, -ation, -atie, -agdo, derivante direte o mediate de Eatina linguo. 

On pregis ofte, ja dum I’ unesma yari dil Ido, egardar ta formi, qui esas parto dil komuna 
trezoro dil Europala lingui. 

Ma koordinar oli en framo di racional strukturo es desfacila problemo. Ante ja la fondo dil 
Ido Couturat kritikabis en Les nouvelles langues internationales la pseudo-metodo 
elaborita da de Wahl, to es admisar du o mem tri radiki por un verbo. Pose ni lektas en 
Progreso dil yari 1909 ke Boubier propozabis ta sufixo, e ke P. de Janko probis sekondar 
lu, ma en la sequanta linei, Couturat objecionas kontre ta sugesto. 

Oportas ankore mem nun explorar la valoro di tal objecioni. 

On pretendis ke ta sufixo genitus stranja vorti, quale exemple inventaciono, solvaciono, e 
tale pluse. Or tala fenomeno esas relativa: vorto, qua semblas stranja por ti qui uzas 
certena lingui, aspektas normal a ti qui parolas altra idiomo. Salveso certe esas tote normal 
a ti qui en l’Italiana havas la vorto salvezza, e salvaciono same, a ti qui en Angla linguo 
havas salvation. Ma ol aspektus stranja a ti qui en Franca konocas nur salut (kun plura 
diversa signifiki). 

On asertis anke, ke on devus selektar sive -aciono sive -iciono sive -uciono, ma ofte la 
radiko admisita kontenas ja un ek ta vokali: exemple: narac-iono, kontric-iono, restituc- 
iono. La formo esas do ja selektita. 

Cetere, kand on selektis la finalo -ar por 1’ infinitivo di omna verbi, kad on tale hezitis? 
L’ argumento di la stranjeso di vorto esas do sen valoro. Tala kazi eventas en multa 
exempli pri altra sufixi: skulturo e cizeluro aspektas ya certe tre natural, ma desegnuro 
povas astonar. 

Esas do nul motivo por decidar diverse pri -uro, ed -ajo e pri -aciono. 

On trovis anke altra objeciono: “havar du sufixi por la sama ideo esus kontre la spirito di 
nia linguo”. 

Por repulsar propozo da de Janko, Couturat en Progreso di 1909 pagino 483, judikis: “ni 
evitez inventar fingita distingi por justigar superflua o duopla formi”. 

Nulu ek li perceptis ke vera distingo existas: formaciono ne equivalas a formaco od a 
formacado; moderaciono equivalas ne a moderado. En multa tala kazi la sufixo -aciono 
enduktas ideo, ne nur di itero, di durado, ma pluse: di kustumal od intencat atitudo, e per 
altra exemplo: salvaciono ne esas nur salvo o salvado. 

E’ eroro ne konsistis ek faliar trovar solvo, nam on devas agnoskar ke la problemo esas 
desfacila. E’ eroro esis plu exakte uzar neadequat argumenti por negar o por eskartar ta 
problemo. 


La nigra bestio 

Altra problemo esis la litero [c] quan on nomizis “la nigra bestio” dil alfabeto. 

Certe on povas komprenar ed explikar la fonetikala motivi, qui en antiqua epoko kauzis 
duopla pronunco di ta litero, segun la vokalo qua sequas ol. Ma konservar tal absurdajo 
esas tamen signo di mental febleso e di rutino. 

On remarkez, parenteze, ke 1’ Italiana e la Eranca idiomi, en sua primitiva formi uzis la 
litero [k] (uzat anke nun en la Walona, tamen bazale Eatinida). 

Eouis Couturat selektis por la litero [c] la pronunco /ts/. n sub-evaluis 1’ influo da 1’ uzado 
e da la rutino che 1’ uzanti di latinid idiomi. 

En Progreso di Oktobro 1910, pagino 394, ni lektas lua respondo refuzanta propozi di 
plura Idisti, qui sugestis trovar moyeno por restriktar la nombro di [c] sequata da vokali 
[a] ed [o]. II judikas, ke la profani devas lernar la justa pronunco di [c], nam anke altra 
literi “tentas diversa populi a nejusta pronunco”. E konseque quante plu grand esos la 
nombro dil finali -aco “tante plu facile e rapide la novici kustumeskos la justa pronunco”. 

II asertas anke 

• ke la [i] ne existas pos la litero [c] en plura lingui e mem pozita dop [c] tendencas 
desaparar; 

• ke la finalo -io implikus multigo di finali por pluralo -ii “qua ne esas tre agreabla”; 

• ke on povus demandar la restauro di formi etimologie kompleta e ke de to 
“rezultus nur longigo e gravigo di nia vorti”. 

Hike on regretas devar skribar: “quant argumenti, tant erori”. 

To equivalas ad asertar ke, kande plu mult esas 1’ okazioni di eroro, tante plu rapide on 
evitas oli! E pri la pluralo -ii ol existas sen irga jeno ne nur por dii, krii, melodii, ma por la 
multa vorti kun finali: -olio, -orio, -ogio, -alio, -ario, e tale pluse. E pri la “longa vorti” 
quin il timas, lu citas inter cetera “evoluciono” qua pose admisesis, simile a mult altra 
“longa” vorti. 

Erste pos longa periodo e kun timideso, 1’ Idisti chanjis delico a delicio ed aceptis anke 
apreciar sen tamen modifikar preco qua havas sam origino, ed auspicio obliviante 
modifikar anke aruspico efrontispico qui derivas de simila Eatina vorti. 

E’ eroro de 1910 duras ankor nun sua nociva konsequi, pro refuzo neexplikebla admisar la 
litero [i] avan [o] en multa radiki. 


Kritiko pri diakritiko 

Admisar la modesta litero [i] en la final silabo di kelka vorti ne povus nocar la strukturo e 
neanke la estetikal valoro dil Idolinguo. En la periodo pos la rinasko di Progreso plura 
serioz linguisti nomizis lo “restaurar mutilata radiki”. Ma to ne remedius sempre ed 
ubique la problemo dil [c]. 

Mult esas 1’ exempli: komencar, konocar,facar, dicar e tale pluse. 

Altraparte on konstatas ankor nun la forco di la rutino en certen idiomi: ni audas per 
brodkasto e per televiziono ke plura politikisti havas la prenomo Vaklav e ke esas urbo 
kun nomo Vroklavl Ni remarkez, ke raporteri e jornalisti probable ne disponis la quarimo 
de horo necesa por savar la justa pronunco dil vorti en altra lingui! Ma forsan to es plu 
simple signo di lia desprizo kontre la stranjeri o mem lia “kultivo dil ignoro”! 

Ma la problemo existas ne nur por nomi di personi ma mem por ordinara vorti di la 
singladia vivo. E por to trovesis solvo, plura yarcenti ante nun en Eranca e Portugalana 
lingui. 

E’ unesma imprimisti esis injenioza homi, prizanta logiko e ne timanta novaji; li judikis 
tote normal e komoda samtempe enduktar exemple la litero [v] e la litero [j] (“i longa”) 
por distingar klare la du diversa pronunci dil [u] e dil [i], vokali o konsonanti segunkaze. 
E per simila deskovro li adoptis la [c] kun cedilio “por indikar, ke ante [a] ed [o] ol es 
pronuncenda /s/. 

Pos la morto di Couturat plur Idisti propozis admisar ol ank en Ido. To esus quaza 
konceso por la viktimi di rutino, en certena landi. 

E’ Idisti tamen hororas pri la “supersigni” o la “diakritiki”. On refuzis ta propozo sen 
explorar ka to esas reale “diakritiko”. Oportus unesme definar to quo esas diakritiko. 

Ea linguistikal traktati kontenas nur konfuza expliki, qui poke explikas e qui ne povas 

helpar. 

Foliumant en Progreso yen surprizo: en la numero di Mayo i9i2, pagino i6i, ni iektas ia 
penso di Louis Couturat. n respondas ad objeciono unesmavide astoniva: pro ke on 
admisas ia punti dii iiteri [i] e [j] qui esas diakritika signi, on povas konseque ank aceptar 
omna cetera diakritiki. 

Quai es ia respondo da Couturat? 

No! pro ke ta punti esas nui diakritiki, nam ii “apartenas a ia korpo di ia iitero, e ne saiias 
exter ia iineo” (e piuse: “cetere omna imprimerii havas ta iiteri”). 

Certe! e to esas ver anke tote simiie por ia streketo dii [t], e ia suba siingo dii [g]. Ma yen 
grava konsequo: to vaioras anke por ia iitero [c] kun cediiio, qua apartenas de piura 
yarcenti ai korpo dii iitero en Franca e Portugaian idiomi, e de pos ia iego de 3 Novembro 
i928 a ia Turka grafio. 

En Franca e Portugaiana ta signo, piu exake ta iitero, esas do pronuncebia /s/, ed en Turka 
/tsh/ ma ta diverseso infiuas nuie ia fakto, ke to es determinita signo. 

Ma yen mem piu decidiva: en omna idiomi io propra di diakritiko esas modifikar ia 
pronunco di iitero, indikanta per i’ ipsa fakto nova sono. 

Vice io ia cediiio (se oi esus admisit en Idoiinguo) konfirmus ia sono e ia pronunco quan 
havus ia iitero mem sen oi. Lua roio esus nur evitar eventuai eroro. 

On devas do konkiuzar sen dubito ke pro ta du motivi ia cediiio esas nui diakritiko. To 
esus nur formo uzebia segunvoie, tote quaie imprimai o kursiva varianti di certena iitero, 
quaie [g] e [p] kun o sen suba siingo. 

To esus neutiia, dicos certeni. To grantus piu atraktiv aspekto por i’ uzanti di piura 
Latinida iingui, respondos aitri. 

Omnakaze yen paradoxo: Couturat ipsa deskovris argumenti, qui refutas iua eventuai 
refuzo! Ma pro quo ii ne adjuntis piu kiare, ke ia punti dii [i] e dii [j] esas nui diakritiki, 
ma distingivi di qui ia roio esas evitar konfundi eventuai e taia esus anke ia cediiio en Ido. 


Auxiliari por auxiliara 

On savas, ke Louis Couturat refuzis persisteme omna sugesti por konjugado per auxiliara 
verbi. 

Or on povas remarkar pri ta temo fakto pasable stranja: tam I’adepti kam I’adversi di tala 
sistemo, tam por sekondar kam por refutar, falis omna en nekomprenebla eroro. Li quaze 
ligis du problemi distinta. 

Unparte konjugado per verbo havar kun participo o “supino”, ed altraparte konjugado per 
auxiliaro ed infinitivo. Oli esas tamen tote divers, e nul argumento povas postular o 
permisar unionar ambi por trovar simila solvo. 

Ta esas ya ne un, ma du distinta problemi. 

To quo devas astonar esas la fakto, ke Quarfood ipsa, en sua epoko la maxim dokta dil 
Idolinguisti, falis en tal eroro. En Centerbladet N° 4 (1939) il ya skribis: 

“Ma on povas solvar la problemo per adoptar du o plusa posiblaji. Me vidigis altraloke ke 
on dev retenar la sintezala konjugo di Ido, qua es perfekta en sua speco, e pluse 

adoptar supino e la sis mikra vorti do, did, hav, had, vil, vud per qua on absolute naturale 
e perfekte e tre facile pov krear analizal konjugo segun Angla-Franca principi”. 

Pro quo unionar du distinta problemi? pro quo tal atitudo des-racionala? To bezonus 
psikologial analizo, nam to esas ne l’unik exemplo, e to eventas en multa faki. 

Ma hik esas ne loko por tala studiado, e ni probez simple explorar aparte singlu ek ta du 
problemi. 


Havar kom auxiUaro 

En 1’ artiklo da Quarfood, qua egardas posibla ta formo, ni lektas sur sama pagino kelka 
lua frazi, qui es maxim forta refuto di ta sistemo: 

“Existas anke diversa populi e lia maniero pensar, influita da la matrolinguo. On dev 
egardar anke ta kustumi e bezoni. Ea maxim grava de ici es, forsan, sintezala o analizala o 
mixita flexiono. Es extreme ne-naturala e shokanta por Germano se lu must uzar exemple 
‘Tch habe gewesen”, quan Eranco principe uzas en “J’ai ete” od Anglo “I have been”. 

On konstatas ya ke 1’ uzo sive di havar sive di esar varias kaosatre. Semblas ke origine 
esar koheris kun la nociono “agar” e havar kun “facar”. 

On deskovras kelka tala distingi en German od en Italian idiomi, ma en altra lingui ta 
febla traci di logiko desaparas. Ed ofte pasante de un ad altra linguo I’ auxiliaro chanjas. 
Exempli abundas: inter oli la verbo por signifikar “sucesar”: “sono riuscito” (I) e “J’ai 
reussi” en E pro ke on ignoris ke ta radiko inkluzis origine la nociono “ekirar”. 

Rezume nul regulo povas indikar serioze la verbo uzenda kom auxiliaro, e tala hezito esas 
evitenda. 

Ni remarkez parenteze, ke kand olim la verbo signifikanta havar pleis utila rolo, lo esis 
tote ne por formacar pasinta tempo, ma, vice lo, futuro di qua ol divenis neseparebla parto 
en Eatinida lingui. 

E tandem la “supino” kun finalo -et (“Me hav konstruktet”) quan Quarfood mencionas 
segun propozo da Jespersen, enduktus konfundo: kad ol esus aktiva vel pasiva? vel 
neutra, vel 1’ una e 1’ altra segunkaze? To perturbus tote la bela harmonio dil sis participi 
aceptit en T Ido-Iinguo. 

To esus quaza vera destrukto dil strukturo dil Ido-Iinguo. 

Eouis Couturat agis do kun klara kompreno, kand il persistis refuzar irga konjugado per 
auxiliaro havar. 


Auxiliari kun infinitivo 

En la numero di julio 1911 ed en le sequinta, le Progreso publisis long artikli pri la Kurso 
pri generala gramatiko dal linguisto Meillet. Couturat ipsa redaktis oli pos asistir ta 
lecioni per rezumi klar e detaloza samtempe, qui tale aparis en Ido mem ante I’ editeso dil 
originala texti. 

Pri la temi hike traktata le maxim interesiva es en la numeri di septembro 19II e di 
januaro 1912 (pagini 386 e 625 e sequinta). 

Couturat explikas segun Meillet ke en mult idiomi la verbal flexioni, tro komplikata esis 

remplasata da verbi auxiliara (“helpanta”) “sen propra senco, quan on konjugas ed a qua 
on adjuntas formo nevariebla di la verbo signifikanta”. 

II asertas, ke 1’ uzo por ta skopo dil verbo havar esas “acidento” existanta nur en Romanal 
e Germanal idiomi! Pri cetera formi di auxiliari 1’ analizo koncemas precipue la futura 
tempo, nam segun la primitiva penso-modo la futuro nek havis nek havas propra existo, 
ma esas prefere 1’ expreso dil deziro, dil espero, dil impero, dil intenci. 

E pro to la tempo dil futuro, naskinta tarde, es expresata generale per auxiliari (ofte per 
volar). Eventas anke junto dil auxiliaro kun la radiko, ed idiomi uzas takaze nov auxiliaro 
por remediar formo diveninta tro febla. Ea lingui semblas tale ocilar inter analizal e 
sintezala formi. 

Couturat expozas fidele 1’ idei e la deskovri da Meillet, qui aparas esar quaze l’inicio di la 
“gramatiko komparanta”. 

Ma (pagini 629 e 630) il adjuntas sua propra konkluzi. E yen eroro: por justifikar sua 
vidpunto, il grave deformas la penso da Meillet: 

“Nulo obligas ni adoptar ed uzar helpanta formi, ta verbi esas nur acidento e remediacho 
di kelka lingui por suplear la manko di necesa formi”. 

Or, vice lo, nulo permisas asertar, ke lo koncernas nur “kelka lingui” e neanke pretendar, 
ke ta fenomeno, tote normal sur bazo di psikologial atitudo, esas “remediacho”. 

Ta frazi montras nur la prejudiki di Couturat kontre omna verbi auxiliara. II neglijas plura 
konstatebla fakti: 1’ uzo di auxiliaro (precipue por futura tempo) esas frequa e mem 
pasable generala, partikulare kun nevariebla radiki, prefere infinitivo. 

Tala metodo ne povas perturbar la strukturo di linguo. E cetere Couturat omisis 
komprenar, ke to es moyeno por simpligar 1’ uzado di linguo. 

Eorsan on povas citar opiniono di Eouis Eaidherbe (mortint en 1889). Ta Eranca generalo, 
guvemisto di Senegal, skribis ta stranja frazo: “Ee verbe est le plus grand obstacle a notre 
colonisation”. To semblas komika, ma il judikis, ke la desfacileso manovrar la Eranca 
verbi esis kauzo impedanta la disvastigo di ta linguo en Afrika! 

Quale Couturat ne vidis ke precize la kreola idiomi uzas volunte infinitivo kun auxiliaro, 
por simpligar desfacila linguo? E tale agis anke 1’ Angla kand ol uzis ta metodo nam 
1’ Anglo-Saxona, certe plu bel e plu homogena, esis tro komplikoza por 1’ invaderi. 

Depos la morto di Couturat eventis modifiki, quin evidente il ne povabus divinar: en yari 
1928 e kun aprobo di Eouis de Beaufront, tamen poke adepto di chanji, on admisis 
elizionar la finalo -as di verbo. To es uzata plu freque en kurta verbi, e ni lektas do nun: 
pov, dur, ces,fin, must, dev, darf, e tale pluse. 

Pokope, segun normala leyo linguala, li pleas ofte rolo di auxiliaro. Simile on probis mem 
uzar vol por indikar la futura tempo. En Mikra Buletino ni lektis en jolia poemo: 

“Printempo vol venar” 

Or generale (ma ne sempre, quankam Couturat pensis lo) verbo, qua servas samtempe e 
segunkaze kom auxiliaro, e kun sua unesma signifiko, esas necese kauzo di konfundo. 

E yen stranja fakto: pluri ek ta “quazauxiliari” dur, ces, fin expresas to, quon on nomizas 
“aspekto” dil verbo, to es indiko: ka 1’ ago es “perfektum” od “imperfektum”, per altra 
termini: “parfinit” o “nefinita”, nocioni qui esis (ed esas ankore nun en certena 

lingui) egardata tam utii kam ia tempo dii ago. 

Yen do vera paradoxo: es posibia indikar anaiize per ta “quazauxiiiari”, exempie ke “Me 
dur iaborar”, “Ce5 iektar” o ''Fin askoitar”, to es do i’ aspekto dii ago, ma ne kad oi 
eventis en pasint od eventos en futura tempo. 

Segun probabia hipotezo refuzar admiso di auxiiiari devenis ne de principo, ma piu 
simpie de desfaciieso trovar por oii formi fitant en i’ eufonio e ia simetreso dii Idoiinguo. 


Anexo 

En Apendico di sua Kompleta gramatiko detaloza Louis de Beaufront traktis ya tre 
detaioze i’ Idaia konjugado. Ta non paginedi esas modeio di serioza studiado, e justifikas 
konvinkive ia formi di ta sistemo e ia refuzo modifikar oi, e specaie di admisar havar por 
ia “tempi kompozita”. 

Ma ka ta bona piedo es anke kompieta? No! Regretinde, no! Mankas piur eiementi. 

li rekursas ai Latina ed aitra iingui antiqua por montrar ia vaioro dii verbai finaii (e io es 
tre interesiva), ma ii omisas mencionar, ke ja dum yaro i765 Laiguet en sua Langue 
nouveiie propozis ia finaii -as por ia prezento, -is por ia pasinto, ed -os por ia futuro (dii 
infinitivi), e ke muit autori seiektis pasabie anaioge por sua propra sistemi. 

E tamen Couturat e Leau studiabis io sur pagini 239 e 240 dii Flistoire de la langue 
universelle. To es cetere astoniv enigmato, nam on ne savas ka tai anaiogeso devenas dei 
hazardo, de konciai infiueso o de stranja koincido inter ta vokaii e ta tempi. 

Lua rezoni vizas preske exkiuzante ia seiektita verbai finaii, ed uitre io, ia desavantaji di 
havar kom auxiiiaro. 

Pri ta du punti iua argumenti es eceianta. Ma ii tote negiijas studiar ia posibieso konservar 
i’ existanta sistemo ed admisar, uitre oi, kom aitemativa i’ uzo dii infinitivi kun adequata 
auxiiiari, segun ia modeio di muita iingui, inter qui piura dii grupo D. E. L. I. R. S. 

Keika yardeki pose on propozis: did por ia pasinto, e va por ia futuro, cherpita ek i’ Angia 
e ia Lranca idiomi, ma sen suceso. 

Sembias, ke ia nodo dii afero esis ed esas ia seiekto di fitant auxiiiari. 

Ni savas, ke i’ Idisti tre prizas eufonio e harmonio, e ni povas do supozar ke auxiliari de 
disparat origini shokus pro perturbar la delikat ensemblo dil Idala konjugado. 

Yen to quo semblas indikiva: en yaro 1933 S. Quarfood, prezidanto dil Ido-Akademio, 
publisis esayo sub titulo Lo bela kom principo linguala, en qua ni trovas: “... regulozeso 
ne esas monotoneso tedanta, ma sparo di energio, e kontributo a la beleso. Omno ed omni 
tendencas a regulozeso e simetreso, la homala korpo, la formo dil folii ed c. di la sama 
arboro”. 

II laudas harmonioza simetreso e prizas ol en Ido. Ma quale konciliar simetreso ed 
auxiliari? 

Esis Idisto, di qua la nomon ni sempre ignoros, qua deskovris originala solvo. 

En Progreso di Novembro 1910 pagino 476 ni lektas ol, citat da Couturat en artikli 
kontenanta sis pagini pri I’ Idala konjugado. Ibe on trovas samtempe racionala rezoni e 

personal prejudiki, stranje mixita. 

E la propozo dil nekonocat Anglalinguano esis: admisar en certena kazi auxiliaro dar 
segun la modelo di do. 

Couturat ironias kontre tal ideo; esabus plu oportun studiar ol serioze. L’ Angla sistemo, 
quan il desprizas kom “pura idiotismo” esis normal segun la leyo dil spontana simpligo: 
to esis kreolatra maniero por evitar formi egardata, pro social cirkonstanci, kom tro 
komplikoza. To meritas nul moko. 

Ma la formo propozita bezonas esar explorata. Do (e done) devenas ek la maxim antiqua 
Germanal idiomi: on trovas ol ankor nur en Germana tun e Nederlandana doen, ed en la 
maxim anciena formi: duon, don, tuon. Omnakaze en omna ta lingui la radiko kontenas 
necese la grupo /d/ e /n/ (kun evidente diversa vokali). E pro to la formo dar semblas 
stranj ed artifical. 

Or la signifiko di ta verbo esas sempre sama, to es: facar. E yen astoniva posibleso di 
solvo: la verbo/ar (existant en Italiana) povas servar tote naturale kom auxiliaro. 

E plura parti dil konjugado produktus vorti simil od adminime analoga (pri la formo) a 
kelki, quin ni trovas en diversa Latinid idiomi: far (I), fis (E), faz (Portugalana) e tale 
pluse, e sempre malgre nuanci kun la generala signifiko “facar”. 

Ma ni supozez, ke 1’ ideo uzar monosilaba verbo (to es: far) pavorigos le timida, takaze 
yen moyeno por quietigar li: esas nul regulo postulanta ke auxiliara verbo esez unsilaba. 
To es nur rezulto di kustumo e di komodeso. 

E tale on povas admisar kom auxiliaro la verbo fazar, ne konfundenda ye facar, qua 
konservas sua rolo. Facar equivalant proxime a D machen, efazar a D tun (NL maken e 
doen). 

E per 1’ eliziono di -as, ni obtenos la formo/az tre naturala. 

Erste en sequonta fazo la formo/ar aparos kom abrevuiuro di fazar. 

Tale 1’ auxiliara ne plus indijos auxiliari. 

Sen konkluzo 


Segun olda Kustumo on es tentata konkluzar. Ma pro quo? Kad on ne darfas nur foliumar 
e expresar sua pensi, sen volar konvinkar? To esas mem plu certa pri linguistiko, e per plu 
forta motivo pri interlinguistiko. Segun to quon il skribis, F. de Saussure ipsa dum sua 
lasta periodo divenis pesimisto pri linguistiko. To esas normal. 

L’ apteso parolar esas marveloza qualeso dil homi, ma quale li uzas ol? 

• Li prizas racional justifiki... por omno ecepte por lingui. 

• Li volas progresant ameliori por omno... ecepte por lingui. 

• Li deziras beleso dil soni... por omno ecepte por lingui. 

• Li volas egaleso dil chanci por omni, ecepte pri lingui. 


On serchis e deskovris mult expliki, ma qui tamen pokon explikas. 
La mental atitudo dil homi pri linguo restas astoniv enigmato. 

